El futur del Badalona | Revista de Badalona\nFoto: C.F Badalona\nAbans de parlar de futur, només una reflexió. És cert, el Badalona no va estar gens bé a la segona fase de la lliga, tret del partit contra La Nucía, on els de Manolo González van guanyar per 4 a 1 al Municipal. Però tot i fer una segona fase fosca, només petits detalls van impedir finalment l’ascens a la lliga Pro.\nRobert Simón va disposar del gol de la victòria al minut 93 al camp de l’Atlètic Llevant, a Buñol; i l’Hércules va empatar a Badalona en el minut 92. Quatre punts que haguessin fet que l’equip escapulat, sense estar bé, hagués arribat a la darrera jornada depenent de si mateix per quedar entre els dos primers, precisament contra el Llevant. Dic tot això perquè, aprofitant l’adéu de Manolo González -es pot estar a favor o en contra dels seus anys com a entrenador del primer equip-, encara que la campanya ha estat irregular, l’objectiu de pujar a la Pro no ha quedat gaire lluny i només amb un pèl de sort o una mica més d’encert s’hagués culminat.\nAra cal buscar un entrenador que encaixi amb la filosofia del club, i que pugui conduir aquesta nau al lloc que mereix. Segur que la junta directiva que presideix Miguel Ángel Sánchez intentarà facilitar les eines necessàries (un cop més) per intentar que això sigui així. Però miracles no se’n poden fer gaires i a Badalona no disposem d’un capo del Mercadona que ens pugui facilitar milió i mig de pressupost per confeccionar un equip amb les màximes garanties. Els que prenen decisions es poden equivocar i a l’hora de la veritat segur que és més fàcil que això passi que no pas encertar. Segurament es tracta, i és molt simple dir-ho així, que en igualtat de condicions amb altres clubs com Llagostera o Cornellà -com ha passat aquesta temporada-, es pugui trobar la fórmula màgica per estar per damunt d’ells.\nEl futur és una mica incert i la il·lusió està molt cara de trobar-la, però crec que és un bon moment perquè realment tots aquells que sentin els colors del club, confiïn i estiguin més que mai al costat d’aquesta junta, que ha lluitat durant tots aquests anys per mantenir el vaixell a flota. Segur que tot es pot millorar, però només per la feina feta fins ara, estic convençut que en un futur a mitjà termini podrem veure al Badalona en una categoria superior.


Phenomenal Dario Argento - la MÚSICA per la VISTA\nNOW READING Phenomenal Dario Argento\nREAD NEXT The National Gallery\nprevious Cançons de foc, gel i color\nnext The National Gallery\nBy Jordi Saumell 9 setembre, 2018\nDario Argento és un dels cineastes de l’any i sense haver estrenat cap pel·lícula. Amb 79 anys acabats de fer el director italià veurà com d’aquí a poc torna als cinemes el seu clàssic de terror “Suspiria”, aquesta vegada adaptat per Luca Guadagnino (“Call Me By Your Name”); i també com es reediten en vinil les bandes sonores de tres altres títols imprescindibles de la seva filmografia: “Inferno”, “Profondo Rosso” i “Phenomena”.\nDarrere la reedició d’aquestes bandes sonores compostes per Goblin i Keith Emerson hi ha la discogràfica de Nova Orleans Waxwork Records que n’ha fet tres edicions luxosament il·lustrades. De “Profondo Rosso” i “Inferno” se n’ha encarregat el col·lectiu atístic italià anomenat Malleus, amb treballs inspirats en el romanticisme gòtic.\nPerò la reedició que potser crida més l’atenció és la de “Phenomena” il·lustrada pel suec Kilian Eng, un artista especialitzat en l’imaginari futurista però que en aquesta ocasió ha aconseguit dotar d’una profunda calidesa els paisatges tenebrosos que veiem en la portada, la carpeta interior i la funda del vinil.\nAquest dissenyador gràfic o il·lustrador futurista afirma que un dels objectius del seu treball és aconseguir explicar una història amb una sola imatge. I la portada d’aquesta reedició en vinil de la banda sonora de “Phenomena” és un exemple de la capacitat de síntesi de Kilian Eng: una ma (la de la jove protagonista Jennifer Connelly?) que acull un insecte lluminós en un bosc ombrívol. Una imatge que transmet l’esperit de la pel·lícula d’Argento, concebuda com conte de fades, un thriller sobrenatural que respira una atmosfera onírica. El talent d’Eng ja havia servit per il·lustrar abans els vinils de les reedicions d’altres bandes sonores com la de “Batman Returns”, “Aliens”, i les bandes sonores que M83 va compondre per a “Oblivion” i “Les Rencontres d’après minuit”.\nDiscogràfica: Waxwork Records\nPortada: Kilian Eng\nPosted InCinema / Portades / Vídeos\nThe Wombats, vestits per agradar\n18 febrer, 2018 read more\nFather John, creiem en tu\nLes fantasies artístiques de Kanye West\n21 novembre, 2018 read more


El Saragossa, el Joventut i el Manresa estaran en el play-off\nDissabte, 21 de setembre 2019\nPublicat 26/5/2019 15:45:52CET\nBarça Lassa arrabassa la segona plaça a Kirolbet Baskonia\nMADRID, 26 Maig (EUROPA PRESS) -\nEl Reial Madrid s'ha confirmat com a campió de la lliga regular després de vèncer un Delteco GBC (76-95) que ha descendit a la LEB Or, en una última jornada en la qual el Tecnyconta Saragossa, Divina Seguros Joventut i Baxi Manresa han aconseguit els tres últims bitllets en joc pel play-off pel títol.\nA més, el Barça Lassa ha arrabassat la segona plaça a Kirolbet Baskonia, ara tercer, després d'imposar-se a Santiago a Monbus Obradoiro (63-83), que s'ha lliurat del descens amb la derrota dels donostiarres, i que els bascos caiguessin davant el València Basket a La Fonteta (92-81).\nEl play-off, a més de madrilenys, barcelonins, vitorians, saragossans, badalonins i manresans, el completaran com a quart el conjunt taronja i com a cinquè Unicaja, que va vèncer (72-66) un MoraBanc Andorra que aspirava a jugar la pretemporada. Ni valencians ni malaguenys es jugaven res en aquesta última jornada, amb els seus llocs afermats.\nA Illunbe, els de Pablo Laso van condemnar un conjunt basc que acompanyarà Cafés Candelas Breogán a la LEB Or després de cedir la seva quarta derrota consecutiva. El quadre blanc, que va tenir en l'escorta francès Fabien Causeur el seu millor home (18 punts), va manejar un còmode avantatge que va ampliar en un gran últim quart amb el qual va confirmar el seu liderat de cara als play-offs.\nEl gran atractiu de la jornada, no obstant això, estava en veure qui dels cinc aspirants (Iberostar Tenerife, Divina Seguros Joventut, Baxi Manresa, Tecnyconta Saragossa i MoraBanc Andorra) es portaria les tres places de postemporada que encara quedaven en joc.\nPOPOVIC REVOLUCIONA EL PLAY-OFF EN LA SEVA RETIRADA\nAl Pavelló Príncep Felip, l'alegria va ser plena. La victòria sobre Baxi Manresa (83-74) permetia els aragonesos fer-se amb la sisena posició, però els catalans també vibraven amb les notícies que arribaven des de les llunyanes Illes Canàries, on per aconseguir el bitllet havia de perdre Iberostar Tenerife davant un Montakit Fuenlabrada que no es jugava res.\nEn els últims segons del temps reglamentari, Javi Beirán va forçar la pròrroga per als de Tenerife (75-75), que tenien tot de cara per assegurar la lluita pel títol. No obstant això, Marko Popovic, en el seu últim partit com a professional -i al que els seus companys van homenatjar portant el seu nom a la samarreta-, va aparèixer per canviar el guió.\nLa setena plaça va ser per a Divina Seguros Joventut, que es va mostrar molt superior a un Movistar Estudiantes (86-78) que ja havia lligat la seva permanència en la penúltima jornada. A més, UCAM Múrcia es va emportar l'intranscendent duel davant Herbalife Gran Canària (82-77) i Cafés Candelas Breogán es va acomiadar de la categoria amb una derrota davant el San Pablo Burgos (76-95).\nREIAL MADRID-BAXI MANRESA I BARÇA LASSA-JOVENTUT.\nD'aquesta manera, s'han confirmat ja els emparellaments per als quarts de final dels play-off pel títol, que començaran aquest dijous: Reial Madrid-Baxi Manresa, Barça Lassa-Divina Seguros Joventut, Kirolbet Baskonia-Tecnyconta Saragossa i València Basket-Unicaja.\nL'Iran permetrà a les dones assistir a partits de la selecció de futbol\nMallorca recupera el 2020 un torneig ATP Tour 18 anys després\nTer Stegen salva un Barça adormit a Dortmund\nJoan Garriga lidera la nit més festiva del Mercat de Música Viva de Vic i convida la plaça Major a ballar la seva rúmbia\nDeclaren culpable d'assassinat amb traició Ana Julia Quezada, abocada a presó permanent\nVic tasta en primícia el nou àlbum de Mazoni i el debut de la portuguesa Lina amb Refree


Manuel Sapiña Rico - L'Enciclopèdia, la wikipedia en valencià\nManuel Sapiña Rico\nManuel Sapiña Rico, (Cullera, 1833 - Valéncia, 27 de novembre de 1913) fon alcalde de Valéncia.\nDiputat a Corts pel districte de Sueca en les eleccions de 1893 i 1905. Fon dirigent del Partit Lliberal de Sagasta a Valéncia. Era un gran propietari en la localitat del seu naiximent i comarca circumdant.\nVa estudiar en les Escoles Pies de Valéncia, passant a continuació a l'Universitat Lliterària per a fer la carrera de Notariat.\nAcabada la carrera, fon nomenat notari a Dénia i poc despuix va eixercir la secretaria municipal en Cullera.\nPolíticament va eixercir diversos càrrecs fon diputat en Corts, president de la Diputació i Alcalde de Valéncia.\nEn la revolució de l'any 1868 es va traslladar a Valéncia i allí va iniciar la seua carrera política, ingressant en al partit Progressiste i decantant-se per la fracció Constitucional.\nDespuix de la Restauració, i liderant el Constitucionalisme valencià, fon triat diputat provincial en diverses ocasions, lo que li va ajudar a establir una important trama clientelar en la província, en cap en Cullera.\nLa prensa crítica republicà va començar llavors a parlar d'ell com el cacic del Brosquil –Una partida de Cullera-, malnom que li acompanyarà per a tota la vida.\nEn l'any 1881 va arribar a presidir la Diputació. També fon diverses vegades regidor de l'Ajuntament de Valéncia i alcalde de la ciutat.\nEn la divisió que es va produir en el seu partit entre seguidors de Villarroya i de Ruiz Capdepón, es va prendre posicions al costat del segon, que al fi va resultar ser la fracció majoritària, lo que cosa ho va convertir en el Cap provincial del partit Lliberal.\nFon autèntic arbitre de la política valenciana en temps de l'encasellat, va eixercir com a tal fins que la corrent democràtica del seu partit, representada per José Canalejas, es va convertir en la dominant. Només llavors es va retirar de la vida pública.\nJosé Iranzo Presencia\n1886 – 1886 Successor:\nJosé Maria Sales Reig\nObtingut de «https://www.lenciclopedia.org/w/index.php?title=Manuel_Sapiña_Rico&oldid=180349»\nAlcaldes de Valéncia\nDiputats d'Espanya de la Restauració\nEsta pàgina fon modificada l'última volta el 24 jul 2021 a les 15:27.


L’Olímpic La Garriga torna a dominar a casa i venç 4 a 1 al Vic Riuprimer | La Garriga Digital\nL’Olímpic La Garriga torna a dominar a casa i venç 4 a 1 al Vic Riuprimer\nDos gols en cada part del partit donen els tres punts a l’equip de la Garriga en un enfrontament on el control de la primera meitat va contrastar amb les anades i vingudes del segon temps. Els canvis de Toni Cruz a la segona part van permetre tancar el partit amb dos gols en menys de 2 minuts.\nPer la seva banda, el Vic Riuprimer només va plantar cara els segons 45 minuts, però sense l’encert necessari de cara a porteria. L’Olímpic La Garriga es va presentar amb les baixes de Gerard Mas, per absència, Toni Castillo i Ferran Pruna per lesió. L’onze escollit fou el següent: Gerard Mascaró a la porteria; Jordi Riu, Jordi Sola, Albert Garcia, Carlos Granados en defensa; centre del camp amb Sergi Garcia, Andreu Reyes, David Granados; i amb Estivi Castaño, Zeus Pol i Àlex Castillo al trident d’atac.\nDes del principi el conjunt de la Garriga apostà per donar amplitud al camp i jugar per les bandes, mentre que el Vic Riuprimer preferia esperar al seu camp un error de l’Olímpic per contraatacar amb rapidesa. Dos estils de joc que es van mantenir durant els primers 45 minuts. La consistència defensiva fou l’essència dels locals amb un Sergi Garcia al mig centre contenint el trident de l’equip osonenc, incapaç de trencar la línia defensiva capitanejada per Sola i Albert al mig, i Carlos i Riu fent el mateix per les bandes. Després d’uns primers minuts amb perill per l’Olímpic, Àlex Castillo anotà un gran gol de falta des de 15 metres al minut 25. Gran primera part de l’extrem de l’Olímpic, que fou qui rebé la falta al minut 38 que provocà el penal a favor de l’equip de la Garriga que Zeus Pol es va encarregar d’anotar ajustant la pilota al pal esquerre de l’equip de Vic. Primera, doncs, part amb domini de l’equip de casa i amb un Vic Riuprimer que va anar augmentant la intensitat i duresa en el joc.\nL’equip d’Osona va saltar al terreny de joc molt més incisiu al minut 45, prenent la iniciativa del joc. Un xut a l’escaire de la porteria de Mascaró al minut 52 demostrà l’esperit dels visitants. Al minut 61, triple canvi de l’Olímpic amb l’entrada de Josep Negre i Ivan “Xino” Reyes per Estivi i Jordi Riu. Un canvi per donar més verticalitat al joc. Tot i així, al minut 66 el Vic Riuprimer es col·locà 2 a 1 amb un gran cop de cap de Jordi Montells després d’una bona centrada des de la banda esquerra de la defensa de l’Olímpic. Al 65, Toni Cruz decideix seguir oxigenant l’equip amb l’entrada de Carles Ciurans per Andreu Reyes. Una segona part amb joc molt més vertical i ocasions de perill per part de tots dos equips.\nLa intensitat va permetre al minut 78 que una gran centrada d’Àlex a la frontal de l’àrea assistís a Negre per aconseguir el 3 a 1 amb un xut ras a l’esquerra del porter rival. Un minut després entrà Borja Campillo per Àlex, en el que va ser una entrada fulgurant, ja que amb la primera pilota que va controlar en un contraatac va aconseguir el 4 a 1 definitiu. Gran encert de Toni Cruz a l’hora de donar més verticalitat al joc de l’Olímpic a la segona part. La nota negativa del partit, però, va ser la retirada de Ciurans per un fort cop a la cara, poc abans de finalitzar el matx.\nAl final, tres punt per l’Olímpic La Garriga, que recupera la segona posició de la classificació al grup cinquè de la Tercera Catalana. El Vic Riuprimer es despertà tard i no va poder reaccionar davant l’encert de l’equip local, molt ràpid i concentrat, a excepció dels primer 20 minuts de la segona part. Ara a l’Olímpic li toca visitar dissabte 30 a les 5 de la tarda el camp del líder, Les Franqueses del Vallès. Un partit important que marcarà la tendència final de la primera volta.\nVisca l’Olímpic, sang i passió!\nArticle anteriorFinal de novembre fred i sec\nArticle següentEl projecte de nou skate park ja és una realitat


Pàgina d'inici\tAgenda\tBarcelona en Diagonal\nDel 3 de març de 2013 al 14 d'abril de 2013 - Barcelona (Barcelonès)\nAvinguda Diagonal - Shutterstock\nEl Museu d'Història de Barcelona (MUHBA) et proposa conèixer el passat de la capital catalana a través d'un sol carrer. L'itinerari resseguirà els dotze quilòmetres de l'avinguda Diagonal en tres matins per aproximar-se a les controvèrsies urbanes i urbanístiques dels edificis i paisatges d'aquesta via tan representativa:\nDiumenge 3 de març. El punt de trobada serà la sortida del metro L3 Zona Universitària, davant de la Facultat d'Empresarials\nDiumenge 17 de març. El punt de trobada serà la plaça Francesc Macià, 10, davant de l'edifici Winterthur.\nDiumenge 14 d'abril. El punt de trobada serà l'avinguda Digaonal 269-275, davant de l'escola Ramon Llull.\nCada matí s'explorarà, de la mà de l'arquitecte Andrea Manenti, un tram diferent de l'avinguda, començant per la part de ponent, seguint per la part central i resseguint el tram de llevant durant l'últim diumenge. Cada passejada tindrà un cost de 8,45 € i durarà de 10 h a 14 h. Només cal que facis la teva reserva trucant al 93 256 21 22 o escrivint a reservesmuhba@bcn.cat.


«Amb cames que roden»: Presentació del vídeo documental «Dobles armarios, dobles apoyos»\n13/03/2017 | Mar Dalmau Caselles / Cèsar Gimeno i Nebot. Grup de Treball sobre Discapacitat de la Fundació Isonomia\nDes de la positivitat, cal ressaltar l’important treball que s'està desenvolupant des de diferents organitzacions i col·lectius a favor de la visibilització i normalització de la sexualitat de les persones amb diversitat funcional. Per això s’ha d’aplaudir la tasca d’entitats com ara Plena Inclusión CV, un moviment associatiu sense ànim de lucre constituït per un total de 54 associacions, que dedica les seues activitats perquè cada persona amb discapacitat intel·lectual o del desenvolupament i la seua família puguen dur a terme el seu projecte de vida, així com promoure la seua inclusió com a ciutadania de ple dret. Aquesta entitat va presentar el proppassat mes de febrer, en actes celebrats a les tres capitals de província de la Comunitat Valenciana, el vídeo documental que ha elaborat amb el títol Dobles armarios, dobles apoyos i que tracta d’obrir els dobles armaris als quals s'enfronten les persones amb discapacitat intel·lectual LGTBI. D’una banda, cal que es reconega el seu dret a la sexualitat i, d’una altra, que se’ls respecte el fet de pertànyer a una orientació i/o identitat sexual no normativa, «ja que –com assenyala Noemi Soriano, responsable del programa d'Exclusió Social en Plena inclusió CV– a les persones amb discapacitat intel·lectual se'ls nega la seua sexualitat i es pressuposa que totes són heterosexuals. Com totes les persones, les persones amb discapacitat intel·lectual són diverses i també són LGTBI».


Pardinyes - Viquipèdia, l'enciclopèdia lliure\n41° 37′ 21″ N, 0° 38′ 14″ E / 41.6225°N,0.6372°E / 41.6225; 0.6372Coord.: 41° 37′ 21″ N, 0° 38′ 14″ E / 41.6225°N,0.6372°E / 41.6225; 0.6372\nPardinyes és un barri de Lleida. L'any 2008 tenia 12.574 habitants.\n4 Activitats d'oci i esports\nEl barri és a l'est de la ciutat. El curs del riu Segre el delimita al sud. El parc de la Mitjana a l'est, l'avinguda Alcalde Recasens al costat del barri de Balàfia al nord i els barris Príncep de Viana - Clot i Rambla de Ferran - Estació a l'oest. A l'extrem dret de la barriada hi ha la zona verda més gran de Lleida, el parc de la Mitjana. La Mitjana alberga nombroses espècies vegetals i animals, algunes de les quals estan en perill d'extinció.\nSempre formant part dels extramurs de la ciutat, bàsicament va ser un conjunt de camps de conreu i masies fins a mitjan segle xx. A partir de la construcció de l'antiga estació de classificació (on actualment hi ha el centre Salvador Seguí) i de l'esclat dels anys seixanta i setanta el barri va agafar la forma actual. Als noranta va experimentar un altre canvi en desaparèixer les vies de tren que sortien de l'estació de classificació (reconvertida en taller). Des d'aleshores és un barri essencialment residencial. La darrera fàbrica, Virginias, situada al bell mig del barri i coneguda per l'olor de galetes que n'emanava, va tancar l'any 2019 després d'anys de reducció de plantilla.\nPardinyes destaca per la presència de la llotja de Mercolleida i per haver acollit durant dècades el mercat de fruites, verdures, i objectes de basar més gran de la ciutat.\nL'any 2003 es feu efectiu el traslladat del mercat al Polígon Industrial del Camí dels Frares, situat al barri dels Magraners. A la gran superfície deixada pel mercat s'ha construït La Llotja de Lleida, un palau de congressos amb dues sales de 1200 i 400 persones cadascuna i el nou teatre municipal, integrat al mateix edifici.\nUna de les característiques que fan especial aquest barri és la seva activitat veïnal. La seva organització de veïns (Orvepard) fomenta el teixit social del barri. L'activitat creixent d'aquesta organització ha portat a un eixamplament successiu de l'edifici central de l'organització, que acull, entre d'altres, la biblioteca del barri.\nDes de dins del barri s'accedeix a l'estació de RENFE, on s'atura l'AVE. Dintre de Pardinyes circula la línia 5 que uneix el barri amb Cappont, Balafia i l'hospital Arnau de Vilanova i 11 dels Autobusos de Lleida, que comunica el barri amb el centre de la ciutat. Tanmateix, darrerament, també s'ha posat en marxa la nova línia d'autobús Polígons (L9), i que enllaça alguns dels barris perifèrics de Lleida amb els principals polígons situats al sud de la ciutat.\nAl llindar del riu Segre hi ha el camp de futbol del CF Pardinyes (reconegut per l'equip femení), i un conjunt d'instal·lacions esportives on es poden practicar esports diversos com la petanca (Club de Petanca La Mitjana), el tir amb arc (Club de Tir amb Arc Pardinyes), el skateboarding i el piragüisme. Al Pavelló de Pardinyes es practica el bàsquet (Club Bàsquet Pardinyes), l'handbol (Club Handbol Pardinyes), el futbol sala (Club Futbol Sala Orvepard) i el korfbal (AEE IES Josep Lladonosa). A la riba del riu també s'hi pot practicar la pesca, i se celebren tornejos habitualment. També hi trobem un rocòdrom gestionat pel Club d'escalada i muntanya Pardinyes (CEMP) on durant 25 anys s'ha celebrat la competició d'escalada esportiva "Pardinyes Roc" que va ser pionera, a mitjans dels 80, en aquesta especialitat.\nDestaca entre les activitats de lleure del barri la festa major que se celebra el primer cap de setmana d'agost per Sant Salvador (patró de la parròquia del barri). Hi participen una trentena de penyes que s'instal·len any rere any a l'avinguda Pearson.\n↑ «La població de Lleida l'any 2008». Arxivat de l'original el 2009-06-28. [Consulta: 27 juny 2009].\n↑ S.C.D. «Treballadors de Virginias firmen l'acomiadament i la fàbrica tanca les portes», 27-02-2019. [Consulta: 18 agost 2019].\nWeb de l'organització de veïns de Pardinyes\nObtingut de «https://ca.wikipedia.org/w/index.php?title=Pardinyes&oldid=28810151»\nLa pàgina va ser modificada per darrera vegada el 10 des 2021 a les 07:26.


Els catòlics a la Xina - Arquebisbat de Barcelona\nEls catòlics a la Xina\nLa Delegació de Joventut va organitzar una xerrada amb un mossèn asiàtic perquè expliqués als joves catalans com és viure a la Xina i ser catòlic alhora Una Església oficial, que pot celebrar públicament però controlada per l’Estat, i una Església que ha de viure en la clandestinitat, però lliure. Aquesta és la situació del [...]\nLa Delegació de Joventut va organitzar una xerrada amb un mossèn asiàtic perquè expliqués als joves catalans com és viure a la Xina i ser catòlic alhora\nUna Església oficial, que pot celebrar públicament però controlada per l’Estat, i una Església que ha de viure en la clandestinitat, però lliure. Aquesta és la situació del catolicisme a la Xina, tal i com va explicar un mossèn xinès el passat divendres a tots els assistents a la Delegació de Joventut. Els testimonis són la principal via d’evangelització clandestina, tot i que a la universitat els joves catòlics ofereixen excursions als seus amics no creients inquiets, per parlar de la vida, de Jesús i de Déu. També a través d’Internet, que està esdevenint una gran eina evangelitzadora, gràcies als xats i aules virtuals on es debat, es prega i es fa catequesi. Tot i això, el materialisme envaeix la Xina i els joves, seguint aquest afany pels diners, tenen una buidor espiritual molt forta.\nQuè enyora d’Europa a la Xina?\nEl mossèn xinès enveja la possibilitat de celebrar l’eucaristia i rebre els sagraments quan es vulgui. Per aquest motiu, va animar els joves a anar a missa constantment i celebrar la seva fe públicament.


Montserrat Sanmartí és investida alcaldessa de Sant Fost de Campsentelles - Puntvalles\n30 Març 2021 Redacció: Andrea Rodríguez\nPoblació: Sant Fost de Campsentelles\nMontserrat Sanmartí és des d'aquest dimarts alcaldessa de Sant fost de Campsentelles (Vallès Oriental). La candidata d'Independents Units per Sant Fost (IUSF) va presentar el 15 de març una moció de censura al fins ara alcalde, Carles Miquel (ERC-JxSF-AM).\nSanmartí ha guanyat la moció amb els sis vots de la seva formació i el regidor de Sant Fost En Comú Podem, Alberto Bastida, que va marxar del govern local. Hi han votat en contra els cinc regidors d'ERC-JxSF-AM i la independent i excandidata del PSC Maria José Sánchez. Sanmartí, que ja va ser alcaldessa entre 2008 i 2019, serà la tercera batlle d'aquest mandant després que Sánchez va assumir el càrrec de juny a setembre de 2019, quan va renunciar i va passar el relleu a Carles Miquel.


Restaurant La Cabana pernil i embotits ibèric Hostalets de Llers. – El pernil ibèric és d'origen de Còrdova, de la Vall dels Pedroches, i l'embotit és de Guijuelo, Salamanca. El pernil serra prove´ de Trevélez. Estem situats al cor de l'Alt Empordà a Girona.\nEspecialitat en Pernils i Embotits\nPernil Serrà de Granada\nLlonganissa del Pirineu\nPernil i embotit ibèric de la millor qualitat\nEl pernil ibèric és d’origen de Còrdova, de la Vall dels Pedroches, i l’embotit és de Guijuelo, Salamanca. El pernil serrà prové de Trevélez. Estem situats al cor de l’Alt Empordà a Girona, a Hostalets de Llers a prop de Figueres, on pot degustar un bon pernil de primera qualitat amb dominació d’origen.\nObert d’11h a 16h i de 18.30h a 23h.\nDilluns tardes i Dimarts tot el dia TANCAT\nTambé disposem de menjar i plats per emportar a casa\nAl Bar La Cabaña a Hostalets de Llers, pot comprar pernil ibèric i serrà, a més d’altres embotits ibèrics. El pernil ibèric és d’origen de Córdoba, del Valle de los Pedroches, i l’embotit és de Guijuelo, Salamanca. El pernil serrà prové de Trevélez.\nLa Cabaña, restaurant bar de tapes situat al cor de l’Alt Empordà, Girona, a Hostalets de Llers a prop de Figueres, on pot degustar un bon pernil de primera qualitat amb dominació origen.\nSi busca un bon pernil com a regal, el pot trobar al restaurant bar La Cabaña de Figueres, on trobarà un ambient acollidor i tranquil per passar una bona estona i disfrutar dels millors pernils i productes frescos de primera qualitat. Bar restaurant La Cabanya t’ofereix els productes de primera qualitat, pernil ibèric pota negra i xoriço ibèric, llom ibèric, formatge, i pa amb tomàquet.\nEl Bar La Cabaña està situat a Hostalets de Llers, a 5 km de Figueres (Alt Empordà, Girona Catalunya). La N-ll està al costat, on passa molt turisme d’entrada i sortida de Catalunya, Espanya, molt a prop del museu Dalí de Figueres, a 40 km de la casa museu Salvador Dali de Portlligat a Cadaqués, a 1:30 de Barcelona i Perpinyà, a 1 hora de França, a 12 km de la Costa Brava.\nObert de 11h a 16h i 19h a 23h


.: Tenyir amb Indigo\nMar Joaquín 12 d’abril de 2010 a les 4:29\nVeig que t'has posat ràpid amb els tints de Perú, eh???\nMolt macos els colors\nElena Vilanova 13 d’abril de 2010 a les 10:53\nÉs cert, aconseguir el índigo és una cosa màgica!!! I tenyir fantàstic i relaxant. Jo fa temps que no ho faig, però recordo que m'encantava. I a més, sembla que tens les teves pròpies plantes, la qual cosa encara fa el procés més gratificant. M'agraden molt els teus treballs, felicitats!!!


El PSG elimina al vigent campió, el Lió, i es creua al camí del Barça a les semifinals de la Champions femenina - Esport3 - TV3 i Catalunya Ràdio\nEl PSG elimina al vigent campió, el Lió, i es creua al camí del Barça a les semifinals de la Champions femenina\nLes parisenques han guanyat el partit de tornada dels quarts de final a Lió i s'enfrontaran a les de Lluís Cortés per un lloc a la final\nEl PSG, celebrant la classificació (@PSG_Feminines)\nRedacció Esport3 18/04/2021 - 16.15 Actualitzat 18/04/2021 - 17.08\nEl Barça de Lluís Cortés ja coneix el seu rival per a les semifinals de la Lliga de Campions femenina: el París-Saint Germain. El conjunt francès ha eliminat el Lió després de guanyar el partit de tornada per 1 gol a 2 (0-1 a l'anada per al Lió).\nCatarina Macario ha avançat al Lió al minut 4, però el PSG ha acabat remuntant amb els posteriors gols de Grace Geyoro, al minut 25, i de Wendie Renard, en autogol al minut 61. Aquesta eliminació suposa la fi d'una era del conjunt lionès, que havia guanyat les 5 últimes edicions de la màxima competició europea.\n❤𝐖𝐄 𝐀𝐑𝐄 𝐏𝐀𝐑𝐈𝐒💙#OLPSGpic.twitter.com/X09x0Wb8We\n PSG Féminines (@PSG_Feminines) April 18, 2021\nLa joie du vestiaire, c'est cadeau 🔥#OLPSGpic.twitter.com/KKkR99Wrs5\nLes blaugranes, doncs, disputaran el partit d'anada de les semifinals a París el cap de setmana del 24 i 25 d'abril (la data exacte està per decidir). La tornada serà al Johan Cruyff el cap de setmana de l'1 i 2 de maig.\nL'altre semifinal de la competició serà el Bayern - Chelsea. La final tindrà lloc a Goteborg el pròxim 16 de maig.\nEl Madrid goleja a Granada i es manté viu en la lluita per la lliga (1-4)\nEl Madrid no afluixa a Granada (1-4)


Els alumnes de l’escola van tenir una festa de final de curs molt especial. El dijous es va fer un festival de danses dedicat a músiques de Walt Disney. Els alumnes de cinquè van realitzar el ball de la banda sonora d’Aladdin i es va fer el comiat als alumnes de sisè que deixen l’escola. Des d’aquí els desitgem el millor en la seva nova etapa.\nEl divendres com cada any es van jugar els diferents partits de futbol que va concloure amb el partit entre els alumnes de sisè i els professors\nThis entry was posted in General on 27 juny 2012 by ROCIO SANCHEZ CAMACHO.\nDivendres dia 8 de juny l’escola va dur a terme la Jornada esportiva. Els alumnes de sisè es van encarregar de dirigir els seus companys en els diferents esports que es van practicar. Van tenir l’oportunitat de jugar a bàsquet, futbol, tenis i handball.\nEls alumnes de cinquè a la tarda es van encarregar de dinamitzar les Cucanyes dels alumnes d’educació infantil. Els hi va reflexionar sobre les dificultats que implica la tasca educativa.\nThis entry was posted in General on 14 juny 2012 by ROCIO SANCHEZ CAMACHO.\nXerrada amb la Pilar López Bernués\nEls alumnes de cinquè durant el primer trimestre van gaudir amb la lectura del llibre “El secret del casalot abandonat”. La seva autora la Pilar López Bernués va venir a l’escola per explicar als alumnes d’on havia sorgit la idea del llibre i comentar amb ells els passos a dur a terme per a la realització d’un llibre i alhora recollir les impressions dels nens.\nThis entry was posted in General on 6 juny 2012 by ROCIO SANCHEZ CAMACHO.\nGOLF A RAIMAT\nEl Club de Golf de Raimat ens ha ofert classes de golf gratuïtes per als nens de cinquè. Els alumnes han gaudit d’un matí diferent practicant aquest esport i han après a agafar el pal i com llançar.\nThis entry was posted in General on 17 maig 2012 by ROCIO SANCHEZ CAMACHO.\nEls alumnes de cinquè van visitar el Poble Espanyol on van veure monuments representatius de diferents indrets de geografia espanyola i van observar la creació d’alguns productes artesanals.\nPer la tarda van fer una visita guiada sobre “Art medieval” al MNAC, on els nens van gaudir d’obres mestres de l’art romànic i gòtic.\nThis entry was posted in General on 10 maig 2012 by ROCIO SANCHEZ CAMACHO.\nEls alumnes del Cicle superior va gaudir d’un esmorzar saludable a base de fruita de temporada. Això forma part del programa de dieta saludable engegat per l’escola que consisteix en esmorzar fruita els dimecres.\nEl plat estava molt ben preparat i volem donar les gràcies a les encarregades del menjador que ho van preparar amb molta cura i a l’empresa Oldimar que ho va patrocinar.\nThis entry was posted in General on 26 abril 2012 by ROCIO SANCHEZ CAMACHO.\nCom cada any el dia 23 d’abril l’escola ha celebrar la diada de Sant Jordi amb actes literaris. Durant el matí els alumnes de sisè s’han dedicat a la venda de roses i de llibres aportats pels alumnes de l’escola. Volem agrair la col·laboració de les famílies per la seva participació.\nEls alumnes de cinquè van dedicar el matí a la lectura comentada del Petit príncep. A la tarda tot el cicle va assistir a la representació de l’obra “Històries improssibles” que ens va sorprendre gratament per la capacitat d’improvització i de creació dels actors a partir de les idees que aportaven els alumnes.\nThis entry was posted in General on 24 abril 2012 by ROCIO SANCHEZ CAMACHO.\nAUDICIÓ I VISITA A LA SEU VELLA\nEls alumnes de cinquè han anat a l’Auditori Enric Granados de Lleida per a conéixer els instruments d’una orquestra simfònica i el seu so. Els alumnes del conservatori han presentat els instruments i han interpretat diferents peces musicals.\nA continuació hem fet un recorregut per la Seu Vella on ens han explicat diferents aspectes artístics i històrics que ens seran molt útils per a la realització del projecte interdisciplinari.\nThis entry was posted in General on 27 març 2012 by ROCIO SANCHEZ CAMACHO.\nSORTIDA A LOARRE I BOLEA\nDivendres dia 23 de març els alumnes de cinquè vàrem visitar el Castell de Loarre i la Colegiata de Bolea. La majoria d’activitats i explicacions realitzades al castell van ser en anglès.\nEls nens van gaudir de l’assalt al castell, de les vistes i d’endinsar-se en la història a través d’aquestes construccions medievals.\nA Bolea van observar amb admiració l’art sacre mitjançant els retaules.\nDurant el dia els alumnes van aprofitar per a fer fotografies per al concurs de fotografia inclòs en la Jornada artística que es va dur a terme a l’escola el mateix dia 23.\nThis entry was posted in General on 26 març 2012 by ROCIO SANCHEZ CAMACHO.\nSortida a Roda d’Isàvena\nEls alumnes de sisè, el divendres 2 de març, van realitzar una sortida per conèixer l’origen del Canal de Catalunya i Aragó, així com els estils medievals romànic i gòtic del prepirineu. Aquesta sortida va estar realitzada en anglès.\nThis entry was posted in General on 19 març 2012 by ROCIO SANCHEZ CAMACHO.


Esquerra Unida denuncia l'escassa utilitat de l'Àgora construïda a València per Santiago Calatrava\nPaís Valencià 11/12/2012\nEl portaveu adjunt, Ignacio Blanco, explica que, tot i els 100 milions d'euros que ha costat, l'edifici només s'ha fet servir 16 vegades des del 2009\nValènciaEl diputat i portaveu adjunt d'Esquerra Unida del País Valencià (EUPV), Ignacio Blanco, ha denunciat "la ruïna que ha suposat per a les arques públiques" els projectes arquitectònics del valencià Santiago Calatrava. L'endemà de saber que l'arquitecte ha traslladat la seu de la seva societat mercantil a Suïssa, la formació d'esquerres ha recordat l'escassa utilitat d'aquest edifici afegit amb posterioritat al projecte inicial de la Ciutat de les Arts i les Ciències.\nBlanco ha explicat que, tot i que l'Àgora no està acabat, l'edifici "ja ha costat més de 100 milions d'euros, i dobla el seu pressupost inicial". Un cost elevat per al diputat d'esquerres, tenint en compte que la utilització de l'edifici de Calatrava "és mínima". Segons la documentació aportada per l'extinta conselleria de Turisme, Cultura i Esports, l'Àgora s'ha utilitzat per a 16 esdeveniments des del 2009; és a dir, "cinc per any i 70 dies dels últims 1.200", ha destacat Blanco.\n"I tot això, sense saber quin és el resultat de l'explotació econòmica, perquè el govern valencià es nega a donar informació sobre les tarifes de lloguer i sobre quines han estat les condicions en cadascun d'aquests esdeveniments", ha denunciat Blanco.\nLa resposta de la conselleria de Turisme a les preguntes formulades pel diputat d'EUPV sobre l'ús de l'Àgora explica que resulta "complicat" quantificar les quantitats obtingudes pel lloguer de l'edifici, "ja que s'han produït a través d'aportacions directes, convenis de col·laboració o contraprestacions publicitàries, segons els casos".\nÀgora Ciutat de les Arts i les Ciències Santiago Calatrava ocupació


Cap Vermell - Comunicat de MÉS Capdepera/ Sobre ajudes a microempreses i autònoms\nMés per Capdepera ha presentat una moció per a l'aprovació d'una línia d'ajudes d'almanco 120.000 € per a microempreses i autònoms, i que es doti amb els diners públics que l'equip de govern destina a fer-se autobombo, a dit, sense tenir partida pressupostària.\nDenuncia: " l'Ajuntament ha donat a dit, sense la fiscalització de l'interventor o sense partida pressupostària, més de 62.000 € a determinades empreses propietàries de mitjans de comunicació".\nMés per Capdepera ha presentat una moció per ser tractada en el pròxim ple municipal en la qual es proposa un paquet d'ajudes d'almanco 120.000 € per a microempreses i autònoms. Proposam que aquests diners surtin de l'absurda quantitat que anualment l'equip de govern paga a dit i sense el control de l'interventor a concrets mitjans de comunicació, així com dels 16.740 € que hi ha pressupostats enguany per ajudes als grups polítics amb representació municipal. En cas de que la moció no sigui aprovada Més per Capdepera donarà la part que li correspondria a entitats que treballin en causes socials.\nAl llarg de l'any 2019 i alguns mesos de 2020 -encara no hem tengut accés a les factures entre gener i abril d'enguany- l'equip de govern de l'Ajuntament ha donat a dit, sense la fiscalització de l'interventor o sense partida pressupostària, més de 62.000 € a determinades empreses propietàries de mitjans de comunicació. D'aquesta quantitat, quasi 54.000 € s'han destinat a l'empresa que publica una revista setmanalment en el nostre municipi.\nBona part d'aquests 62.000 € corresponen a publicitat, sovint sense contingut informatiu, o a seguiments informatius. Ateses les advertències que fan els informes d'intervenció del mateix Ajuntament sobre aquestes factures, des de Més per Capdepera demanarem un informe jurídic al respecte. En qualsevol cas, és un disbarat que en temps d'una crisi social i econòmica de la magnitud de l'actual es dediqui tal quantitat de recursos a vendre i a blanquejar la imatge de l'equip de govern.\nSi l'equip de govern vol vendre la seva gestió compta amb el responsable de premsa del propi Ajuntament i amb les xarxes socials de l'Ajuntament o dels partits que formen part de l'equip de govern. O millor encara, tenen a la seva disposició una eina que pràcticament mai fan servir: la participació ciutadana, les reunions i trobades amb els veïnats per a explicar la seva gestió i rebre queixes i suggeriments.\nTambé és absurd que davant l'emergència social que estam patint els partits polítics de Capdepera haguem de rebre més de 16.000 € en ajudes. Per això és imprescindible que aquesta quantitat es destini a altres necessitats.\nL'Ajuntament de Capdepera no ha signat el conveni, com sí que ho han fet altres corporacions, amb el Govern de les Illes Balears i el Consell de Mallorca per dotar d'ajudes a autònoms i a l'autoocupació, en el qual els ajuntaments aporten una quantitat. Tampoc s'han establert ajudes pròpies directes. També cal recordar que l'Ajuntament de Capdepera ja va incorporar al pressupost d'enguany quasi tot el romanent que tenia al banc, però no va destinar un sol euro a la petita empresa i als comerços. Pràcticament tot s'ha emprat per fer obres, algunes de les quals són del tot prescindibles en temps de crisi.\nPer tant, Més per Capdepera ha presentat aquesta moció per reclamar aquestes ajudes, a l'estil de la que han tret a Manacor, dirigides a aquelles empreses i autònoms que hagin vist reduïda la seva facturació de forma evident, que comptin amb menys de 10 treballadors i amb un volum de negoci inferior als 2 milions d'euros.\nAquests ajuts, que podrien ser de fins a 1.000 € per a cada empresa o professional, es podrien destinar a pagar despeses de lloguer, préstecs hipotecaris vinculats a l'activitat empresarial, material per complir amb els protocols sanitaris, assegurances, subministrament d'energia, rentings, aplicacions informàtiques, taxes de fems i imposts locals, etc...


Editorial | El tsumani pujolista que no cessa\nEl tsumani pujolista que no cessa\nSis anys després de la confessió de Pujol, l'espai convergent no s'ha recuperat encara de l'impacte i continua buscant una reencarnació\nDissabte, 01/08/2020 - 22:44\nSis anys després d’aquell comunicat en el qual l’expresident Jordi Pujol va admetre que tenia un compte corrent a l’estranger ocult a Hisenda, no és aventurat afirmar que l’espai polític que ell va crear i va dirigir durant anys no s’ha recuperat encara de l’ona expansiva de l’impacte d’aquesta confessió. Sis anys després, els diferents hereus de Convergència es continuen obstinant per reconstruir un espai polític que va ser hegemònic a Catalunya i en el nacionalisme català i que ara lluita per ser-ho en l’independentisme. Però al mateix temps que la pugna entre el PDECat i el Junts de Carles Puigdemont (sense deixar de banda altres formacions com el Partit Nacionalista de Catalunya de Marta Pascal) marca part de l’agenda política catalana, dels jutjats continuen arribant notícies que recorden que l’explosió de l’espai convergent va girar en gran manera entorn d’una xifra que ho resumeix tot: el 3%.\nAquesta setmana el jutge de l’Audiència Nacional José de la Mata va proposar jutjar els exgerents de CDC Daniel Osàcar, Andreu Viloca i Germà Gordó, a més d’a una quarantena de persones físiques i jurídiques entre qui figuren Convergència i el PDECat, pels delictes d’organització criminal, frau a les administracions públiques, suborn, tràfic d’influències i blanqueig de capitals en el cas 3%. Fa dues setmanes, el mateix jutge va donar per conclosa la causa oberta a la família Pujol i va enviar a judici tots els seus membres per formar una organització criminal que, aprofitant la seva posició privilegiada en la vida política, social i econòmica catalana, va acumular un patrimoni relacionat amb activitats corruptes.\nLa contundència de les acusacions i el fet que el mateix sistema de corrupció es va donar en diferents èpoques (als casos referits cal afegir, per exemple, el 'cas Palau '), fa inevitable arribar a la conclusió que es tractava d’un sistema institucional, consubstancial a la posició hegemònica que ostentava Convergència i els seus dirigents en la societat catalana.\nTant el PDECat primer com després Junts s’han esforçat per allunyar-se d’aquesta cara oculta del pujolisme i de Convergència. És tasca complexa, ja que encara avui és fàcil trobar en les dues formacions a noms que van participar d’aquells temps no tan llunyans. A l’hora d’avaluar qui és l’hereu autèntic d’aquella Convergència és un exercici interessant comparar noms ja prominents llavors i veure a quin planeta de l’univers postconvergent orbiten ara. El cert és que són pocs els que reivindiquen la política de pactisme, moderació i lleialtat institucional que també van ser expressió del pujolisme. L’espai convergent va ser fuetejat per dos tsunamis, la confessió de Pujol i el procés, que es van entrellaçar. Les conseqüències han sigut perverses, ja que la moderació ha quedat tacada per la corrupció. I així succeeixen coses com que el president de la Generalitat s’absenta de fòrums transcendentals per a Catalunya, com la conferència de presidents d’aquesta setmana. Hi ha qui fa creu i ratlla de forma molt selectiva.\nAcord a costa dels palestins\nTemes: Editorials El Periódico PDECat Convergència


Compromís reclama el 50% de descompte en els trens mentre no circulen els Rodalies al Maestrat inclosos en les OSP – elcomunista.net\nInicio » CATALÁ » Compromís reclama el 50% de descompte en els trens mentre no circulen els Rodalies al Maestrat inclosos en les OSP\nPosted on julio 23, 2018 by ELCOMUNISTA.NET in CATALÁ, EL COMUNISTA // 0 Comments\nEls senadors de Compromís, Jordi Navarretei Carles Mulet, han plantejat avui a Adif i Renfe que reduisca el preu dels bitllets en un 50%, com a mesura compensatòria per l’absència dels trens de rodalies fins al Maestrat inclosos en el llistat de serveis ferroviaris declarats com a obligacions de servei públic (OSP), mesura que ha estat reivindicada per Compromís i nombrosos ajuntaments i que va ser, finalment, aprovada pel Consell de Ministres del 15 de desembre de 2017.\nLa relació aprovada incloïa el tram Castelló-Vinaròs, en la qual actualment circulen 4 trens OSP per sentit, i que, després de l’acord havien de passar a 12 trens per sentit. El contracte havia de signar-se al febrer i estar en funcionament a la primavera, encara que gairebé vuit mesos després encara no són una realitat.\n“Davant tal engany d’Íñigo de la Serna i els populars, plantegem a la nova administració que, mentre no estiguen en funcionament els nous trens, s’aplique un descompte en el preu dels bitllets dels usuaris afectats per aquests incompliments i la manca de paraula i respecte cap a ells“, ha plantejat Jordi Navarrete.\nEls senadors de Compromís van plantejar mesures molt més profundes com la creació a Castelló d’un nucli de Rodalies a Castelló i l’extensió fins a Tortosa dels trens de Castelló, el que permetria implantar unes rodalies reals, que vertebraran aquestes comarques a cavall entre les dues autonomies i s’adaptaren i posaren en servei les estacions tancades incloses en el traçat. El PP en solitari va votar en contra d’aquesta mesura al Senat i va proposar mesos més tard una proposta que, sense ser la millor opció possible, millorava sensiblement el servei cap al sud “encara que hem constatat com ho han executat tot el mal que podien, amb notables retards i llançant-se retrets i acusacions amb el PSOE. Nosaltres vam demanar la imminent entrada en funcionament, perquè no ens vinguen després amb noves excuses com les obres del tercer fil o qualsevol altre per no signar el contracte al què es van comprometre. Si no ho fan, almenys, que els afectats puguen veure reduït el previ dels seus bitllets, el que permetria descongestionar per exemple l’actual regional dels estudiants i afavoriria una mobilitat segura i més assequible, que són els objectius pels quals apostem“.\nLa coalició presentarà noves preguntes i iniciatives sobre els retards en la posada en funcionament del servei de rodalies al Maestrat. Recentment el Govern ja va contestar a Compromís que “no es va arribar a subscriure el nou contracte que hauria d’haver formalitzat el Ministeri de Foment i RENFE Viatgers, SA, en el qual s’haurien d’haver desenvolupat els detalls de la prestació d’aquest servei“, el que constata que el PP va tornar a mentir a la gent de les comarques de Castelló “creant falses expectatives i generant de nou frustració“, ha conclòs.


pub_avaluacio_estrategica_palau. Consell Nacional de la Cultura i de les Arts - CoNCA\nAEC 07 Avaluació Estratègica de ...\nAEC 07 Avaluació Estratègica de la Fundació Orfeó Català – Palau de la Música Catalana (2013 - 2016)\nEl CoNCA ha portat a terme l’avaluació estratègica de la Fundació Orfeó Català – Palau de la Música Catalana i les activitats que ha desenvolupat.\n- Cal concloure el procés de simplificació societària, que s’aturà en motiu de les diligències judicials del “cas Palau”. També en referència a la governança, i a més dels procediments normatius que justifiquen l’aportació pública a la Fundació, cal definir en format de contracte programa la contrapartida musical i de continguts que implica la col·laboració de les Administracions i vincular les activitats subvencionades amb els objectius públics.\n- La cooperació amb l’Auditori i el Liceu es considera fonamental per al Palau, tant per ampliar i compatibilitzar l’oferta musical a la ciutadania com per a millorar l’eficiència dels processos.\n- Per a potenciar nous públics, donar suport al talent jove i, alhora, generar nous continguts, es consideren d’interès els convenis amb escoles de música i la col·laboració amb tercers del sector.\n- Cal valorar la implantació de variants en els abonaments i en les entrades de venda directa o telemàtica (primera o última hora, etc.) que permetin ampliar l’oferta de preus reduïts o amb descompte.\n- La contractació d’un nou director coral implica que s’entén la necessitat d’una evolució i millora artística de les formacions pròpies. Les grans expectatives generades amb l’arribada del mestre Halsey s’han de complementar amb el suport intern del conjunt de l’organització.\n- Ser el node de la música coral comporta unes obligacions amb la resta de formacions del país: col·laboració, formació, plataforma d’exhibició,innovació, etc. També es considera bàsic continuar i aprofundir la territorialització de les activitats.\nL’aprofitament d’una nova plataforma com és la digital permet vincular-hi noves propostes creatives, especialment com a via de suport als talents emergents locals. En relació a les funcionalitats operatives, s’evidencia un potencial gran de creixement de les vendes a través de la via digital.\nLa Fundació Orfeó Català – Palau de la Música Catalana és l’ens que gestiona un equipament plenament privat, sorgit de la societat civil però amb una funció comunitària evident i compatible amb els objectius del sector públic. En aquest sentit, per a desenvolupar la seva activitat l’entitat es nodreix bàsicament de l’aportació privada i de l’autofinançament (88% del total d’ingressos).\nEl “Cas Palau” va fer palès per a les entitats que participen en la gestió de l’equipament la necessitat d’arranjar les disfuncions que facilitaren les irregularitats. De la crisi sorgeix l’oportunitat d’aprofundir en reformes integrals, de tipus societari, amb la centralització de la gestió per optimitzar l’eficiència i la transparència, i també en reformes estratègiques, artístiques i comunicatives.\nA partir de les dades obtingudes, es pot afirmar que la gestió de la Fundació s’adequa i acompleix les exigències requerides i manté un dimensionament estructural ajustat tot i l’ambició dels objectius. L’impacte de la seva activitat en el sector musical i cultural és de caràcter nacional i, amb determinades iniciatives, l’ultrapassa.\nEn referència a l’àmbit artístic, es considera necessària una reflexió general per a garantir l’equilibri de l’oferta del Palau, on s’hi conjuga la programació d’una sala de concerts de nivell internacional i l’exhibició i promoció dels cossos artístics propis, exercint el rol de plataforma de la música coral al país.\nAEC 07Avaluació Estratègica de la Fundació Orfeó Català- Palau dela Música Catalna (2013-2016) [1,48 MB ]


Publicat el 12 d'Octubre de 2013 per Pau Quina Jaume\t, null\nA vegades amb tanta música moderna del segle XXI, plena d’efectes, electrònica, postproducció… ens oblidam de la música antiga, tradicional, tribal… Per això avuis us present un grup que fa música aborigen pròpia de Mongòlia: Hanggai.\nEls vaig descobrir per pura casualitat un dia que paupava l’ordinador, però tot d’una em van cridar l’atenció per com mesclaven sons més moderns amb veus i melodies mongoleses més pròpies de fa uns segles. Sobretot destacaria l’ús que fan dels exòtics morin khuurs (intrument de corda fregada propi d’allà) i pel joc de veus greus que fan entre ells.\nUn exemple de l’instrument morin khuurs, propi de Mongòlia.\nEl nom del grup, Hanggai, es refereix a un paisatge idealitzat dels camps, muntanyes, rius, arbres i cel blau de Mongòlia. Que jo sàpiga tenen dos discos publicats: Introducing Hanggai (2008) i He Who Travels Far (2010). Us deix amb la seva cançó Mountain Top (Wuji II) i el vídeoclip corresponent, que mostra imatges del camp mongolès.\nAquest article s'ha catalogat com a Música i s'ha etiquetat amb cançó, Hanggai per Pau Quina Jaume representant null. Afegeix a les adreces d'interès l'enllaç.


NOTÍCIES 2014 | Delta Birding Festival |\nCOM OBSERVAR LA FAUNA SENSE SER-HI!\nLa tècnica del fototrampeig ha revolucionat els coneixements que teníem de la fauna a tots els nivells, s’ha redefinit la distribució de moltes espècies, s’ha descobert la presència a nous hàbitats, s’ha conegut comportaments insospitats, s’ha descrit l’alimentació i una infinitat més de coses que sense les càmeres de fototrampeig a penes hi havia oportunitat…\nVIATGES A ALTRES PARADISOS ORNITOLÒGICS\nEl Delta és un paradís ornitològic excepcional i durant els dies del festival, en plena migració tardoral, visitar-lo serà una experiència inoblidable. Però al DELTA BIRDING FESTIVAL també podràs informar-te per conèixer molts altres paradisos ornitològics, alguns més propers i altres més allunyats, als estands d’Extremadura Birding, Nat Mallorca, Andalusian Wilderness, Aherca i Fauna Inhòspita,…\nVOLS APRENDRE A FOTOGRAFIAR ELS OCELLS D’APROP?\nLes tardes de divendres i dissabte podràs assistir gratuïtament al curs de Digiscoping que Marcos Lacasa (Photodigiscoping.com) impartirà a la sala 2 de conferències. La basta experiència de Marcos en aquesta tècnica de ben segur que ens il·lustrarà amb multitud de detalls pràctics com introduir-nos en aquesta tècnica. Activitat patrocinada per SWAROVSKI\nPER VEURE BÉ ELS OCELLS CAL TENIR ELS PRISMÀTICS EN PERFECTES CONDICIONS.\nDurant els tres dies del festival el servei tècnic d’ORYX us netejarà i ajustarà els prismàtics gratuïtament. I si el que fa falta és una petita reparació, sempre que es pugui fer al moment, s’aplicarà una tarifa especial de tan sols 25 €! Val la pena aprofitar i fer una repassada als nostres prismàtics!\nELS GRANS RAPINYAIRES TAMBÉ VOLARAN PEL DELTA\nEl Delta de l’Ebre veu passar en migració tot tipus d’ocells però, certament, els rapinyaires de muntanya són cars de veure. No serà així al Delta Birding Festival, al menys en forma d’imatges, perquè tres ponències parlaran dels aspectes més interessants d’ocells com el trencalòs (ds, 10h; Antoni Margalida), els rapinyaires dels ecosistemes mediterranis d’Extremadura…\nL’ALFACADA, UN SECRET PER DESCOBRIR\nAquesta llacuna és una de les menys conegudes del Delta per ser d’accés restringit. Ara, la Fundació n’està adequant itineraris i aguaits per poder-la visitar de forma controlada. Durant el Festival s’organitzen visites especials per conèixer aquesta joia del Delta. Només 75 persones en podran gaudir! Si no has arribat a temps consulta a MónNatura Delta…\nUN FESTIVAL MOLT GUSTÓS!\nDurant el festival no només podràs gaudir de les primeres marques d’òptica o participar en les activitats que hem preparat sinó que podràs degustar els plats típics de la cuina deltaica! Tant dissabte com diumenge, la cuina més representativa d’Amposta i de Sant Carles de la Ràpita ens oferiran un assortit de platets o “picadetes”…\nPLANIFICA LA TEVA VISITA I NO ET PERDIS RES DEL QUE T’INTERESSA\nConsulta la graella d’activitats, ja la tenim tancada i tots els horaris confirmats! No et perdis allò que volies escoltar, sentir o participar. Alguns ponents de darrera hora o alguns ajustos d’horaris han fet que fins avui no ho poguéssim confirmar. Ara que ja la tens, t’ho perdràs?\nUN NOU PRISMÀTIC DE ZEISS VOL COL·LOCAR-SE EN “POLE POSITION”\nPodria ser el nou ZEISS VICTORY SF el millor prismàtic del mercat? Vine a comprobar-ho tu mateix al Delta Birding Festival. A l’estand de Zeiss el trobaràs i el podràs provar mirant martinets, territs, gavines i xatracs a les salines de La Tancada i si participes a la sortida en vaixell, patrocinada per Zeiss, també…\nQUINA ÉS LA TÈCNICA MÉS BONA PER IDENTIFICAR OCELLS?\nDissabte a la una del migdia Killian Mullarney ens donarà el seu punt de vista, el de l’autor de bona part de les il·lustracions de la millor guia d’identificació d’ocells que s’ha publicat mai, la famosa Collins Bird Guide. No us perdeu les seves explicacions de com es va fer aquesta guia i les seves…\nCURSA ORNITHO SWAROVSKI OPTIK\nGuanya uns fabulosos telescopi i trípode de la marca SWAROVSKI valorats en 4.500 € fent llistes completes per l’ornitho.cat i visitant al festival! No cal ser un ornitòleg experimentat, tan sols cal tenir ganes de fer que les teves observacions d’ocells quotidianes contribueixin a un millor coneixement de la nostra avifauna i el seu estat…\nSORTIDA PELÀGICA PER VEURE BALDRIGUES I ALTRES OCELLS MARINS.\nEl diumenge 28, podràs gaudir d’una sortida amb el catamarà Xatrac de la companyia Creuers del Delta. Hi ha 50 places disponibles per a qui vulgui participar en aquesta sortida tant especial. A més, ens acompanyaran grans experts en observació d’aus marines com Robert Flood i Ashley Fisher, de Scilly Pelàgics, autors de les…


Cerca totes les ofertes d'hotels a Orpierre Entrada:\nLes Terrasses du Paradis...Habitacions per nit per només La Pause Paradis...Habitacions per nit per només Logis Le Ceans...Habitacions per nit per només Camping les Princes d'Orange...Habitacions per nit per només Més zones a Orpierre\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Orpierre Restaurants i cafeteries\nBar Restaurant Pizzeria le Quartz Iii\nEssent una localització molt desitjada, Orpierre és el lloc on anar quan es va a Orpierre. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Orpierre és un lloc per a vacances relaxades després d'una setmana de feina. Estalvii temps i diners fent la reserva amb agoda.com, que us promet les millors opcions d'hotels a Orpierre i molts més àrees a Orpierre. Explori un llistat complet d'allotjaments i trobi el lloc perfecte per a vostè. Vegi les ofertes d'hotels més ben qualificades a Orpierre insertant les seves dates de viatge a la pestanya de recerca.\nHotels destacats a Orpierre, Orpierre\nConvenientment situat a Orpierre, Les Terrasses du Paradis és una base ideal des d'on explorar...\nTant si es tracta d'un viatge de plaer com si és de negocis, La Pause Paradis és una elecció...\nTots els hotels de Orpierre\nHotels a Orpierre: Camping les Princes d'Orange\nLlocs d'interès a Orpierre: Bar Restaurant Pizzeria le Quartz Iii


Enigmes per resoldre\nLa veu afònica\nPortada Extres Enigmes per resoldre\nValoració d'usuari: / 104\nHas resolt l'enigma del falsificador? I el de l'assassinat al tren? Coneixes la classe del rellotge de sorra?\nSi vols anar fent pràctiques de detectiu per apropar-te al nivell del Flanagan... aquí tens uns quants enigmes, classificats segons la seva dificultat. Trobaràs les solucions dels tres nivells al final (hi pots accedir directament des de l'índex de l'article).\nEntre les dues filles van aconseguir augmentar el seu capital literari en 25 llibres. Com pot passar això?El trenUn tren elèctric viatja de Madrid a Barcelona, a una velocitat de 30 km per hora. Si el vent bufa d'EST a OEST i el tren viatja d'OEST a EST...\nEn quina direcció va el fum?Les germanesEl pare de l'Helena té cinc filles. La més gran és Juana, després va néixer Juane i uns anys més tard, Juani i Juano.Com es diu la filla menor?El bar i el cambrerUn home entra a un bar, i s'acosta al cambrer. Aquest, en veure'l, agafa una pistola carregada i l'apunta al pit. Al cap d'uns segons guarda la pistola.\nL'home li diu: "Moltes gràcies". Per què?\nLa begudaDos germans entren en un bar, i els dos demanen un whisky amb gel.Passen una estona xerrant, i quan el primer ja ha acabat de beure'l, el segon comença. Pocs segons després, mor. Per què?\nL'enigma d'EdisonEn la primera planta d'un edifici hi ha 3 bombetes, i en la planta baixa, 3 interruptors. Cada interruptor encén una bombeta.Com es pot saber, pujant només una vegada a la primera planta quin interruptor encén cada bombeta?L'assassinat misteriósUn empresari aconsegueix convèncer la seva dona perquè l'acompanyi en un viatge en tren a Segòvia. Durant el temps que passen a la ciutat, la dona mor assassinada.L'empresari torna a casa destrossat, però la policia l'acusa amb proves de l'assassinat de la seva dona. Quines són les proves?\nL'accident en el volUn accident d'avió fa que aquest caigui incendiat just a la frontera entre França i Espanya.En quin dels dos països s'hauran de celebrar els funerals per la mort dels supervivents?\nQuants cops es pot restar 10 de 100?\nA una habitació sense llum hi ha 28 mitjons negres i 28 mitjons blancs.\nQuants mitjons cal agafar per assegurar-se que hi ha al menys dos del mateix color?


Eliseo Martínez segueix creixent en Paul Ricard\nEl pilot de la Fórmula de Campions i la Diputació de València acaba cinquè la primera de les dues mànigues del Euroformula Open i novè la segona\n14 de juny de 2017 (10:01 CET)\nEl pilot de la Fórmula de Campions i la Diputació de València Eliseo Martínez ha tancat “amb la moral alta” la tercera cita de la temporada de l'Euroformula Open, en la qual s'ha alçat amb una cinquena posició en la primera màniga i una novena plaça en la segona. Altre dels pilots de la Diputació de Valéncia, Carles Martínez, es va quedar a un pas de la final de l'Europeu de karting.\n“Eliseo Martínez ha tornat a fer un pas avant en la seua carrera aquest cap de setmana. No para de confirmar que té alguna cosa especial per a aquest complicat esport”, ha manifestat Marco Rodríguez, director de Fórmula de Campions.\nEn carrera, Martínez va signar una “bona arrancada” i va aconseguir situar-se en la cinquena plaça, repetint el seu millor resultat d'enguany. No obstant açò, en la segona màniga, el pilot valencià va cometre un error en la volta ràpida i va arrancar des de l'onzena posició. Des d'ací i després d'una eixida en la qual va mantenir la seua posició, un toc amb un altre rival li va deixar danyada la direcció.\nEl pilot del Teo Martín Motorsport va poder marcar un ritme de carrera superior al del cinquè classificat i molt prop dels temps del tercer i quart. Així va poder acabar en el novè lloc, confirmant l'aprenentatge del valencià en aquesta categoria en què va aconseguir la cinquena volta més ràpida de la carrera.\nLa pròxima carrera del Euroformula Open arriba el cap de setmana del 2 de juliol a Hongria, un circuit desconegut per al pilot de L'Eliana, que marxa novè de la general.\nCarles Martínez debuta en l'Europeu\nAltre dels becats per la Diputació de València, Carles Martinez, ha completat aquest cap de setmana el seu debut en un europeu de karting, en el qual s'ha quedat a les portes de la final. Amb 58 pilots en la pista de Fernando Alonso, el pilot de tretze anys es va quedar a quatre posicions de classificar-se per a la final.\nEl pilot de la Formula de Campions va completar quatre carreres classificatòries, en dues de les quals va arribar a estar en la quarta i la cinquena posició. No obstant açò, en dues ocasions es va veure fora de pista espentat per un altre rival, provocant que quedara fóra del repte final per escassos punts.\nPer al pilot de Gandia s'ha tractat d’una “experiència dura, amb un nivell alt però que podia mantener prou bé. Tenia una bona posada a punt del xassís i l'equip ha funcionat de forma coordinada en tot moment”.\n“Aquest cap de setmana Carles Martínez ha completat un debut satisfactori en un campionat europeu de màxim nivell, amb tan sol tretze anys i contra rivals amb dos o tres anys d'experiència en la categoria”, ha recordat Rodríguez. “Confiem que seguirà creixent en la seua formació amb l'ajuda de la Fórmula de Campions i la Diputació de València”, ha afegit.


Rècord de participació, amb un 76,68%, a les Eleccions al Parlament a l'Ametlla de Mar - 28/09/2015 » La Cala RTV\nRècord de participació, amb un 76,68%, a les Eleccions al Parlament a l'Ametlla de Mar\n28 . Set, 2015 a les 13:12\n3391 persones van exercir el seu dret a vot, d'un cens de 4422, el que suposa un 76,68% de participació, 5 punts per sobre que l'any 2012, que va ser d'un 71,21%. Xifres històriques en uns comicis al Parlament superant, fins i tot, la participació de les passades eleccions municipals. Una jornada electoral que va transcórrer sense cap incidència a escala local, i que va tenir molts d'alta concentració de votants al migdia, fet que va originar cues en algunes meses electorals.\nEls pronòstics ja auguraven que el guanyador de la nit seria Junts pel Sí. Ho va fer amb 1981 vots, un 58,78%. La llista conjunta de Convergència Democràtica i Esquerra Republicana incrementa en 159 vots respecte al 2012, tenint en compte que en les passades eleccions Convergència estava amb coalició amb Unió Democràtica.\nLa segona plaça se l'endú Ciutadans, que amb 408, i un 12,05%, també incrementa respecte al 2012 amb 321 vots. La tercera força és el Partit Socialista de Catalunya que obté un lleuger augment amb 243 vots i un 7,21%.\nEl Partit Popular és el partit que més perd en aquests comicis en l'àmbit local. Dels 383 vots que tenia el 2012 passa a 224, amb un 6,65%, i es situa cinquè.\nCreixement rècord de la CUP al municipi que obté 208 vots, un 6,17%, i multiplica per 6 els seus resultats en les anteriors Eleccions al Parlament. Els segueixen la coalició de Catalunya Sí que es pot, que es queda força estable si ho comparem amb els resultats obtinguts per Iniciativa el 2012. Obtenen 179 vots, amb 5,31%. Per últim, Unió Democràtica obté 94 vots, amb un 2,79%.\n0 respostes a "Rècord de participació, amb un 76,68%, a les El..."\nDescarrega'l (7,13 MB)\n27s, eleccions, parlament


Puig proposa una conferència sobre els cítrics a Brussel·les per a defendre un sector que es veu "assetjat" | Valencia Extra\nEl president de la Generalitat Valenciana, Ximo Puig, ha proposat aquest dijous a Brussel·les la celebració d’una conferència sobre els cítrics per a oferir a un sector que s’està veient “assetjat d’alguna manera per diferents qüestions” per a donar solucions “integrals, més enllà de Mercosur” perquè el problema no es redueix a l’acord amb Mercosur: “És el veto rus, és Sud-àfrica i sobretot Egipte, demanem una acció directa a la Comissió Europea perquè estimem que pot fer molt de dany a la nostra producció i és una competència deslleial objectiva”.\nAixí s’ha pronunciat Puig després de reunir-se amb el vicepresident de la Comissió Europea i comissari de Foment de l’Ocupació, Creixement, Inversió i Competitivitat, Jyrki Katainen, i amb la comissària de Comerç Internacional, Cecilia Malsmtröm, als qui ha traslladat la seua preocupació per la repercussió que l’acord amb Mercosur pot tindre sobre l’economia valenciana.\nLa comissària li ha confirmat, segons ha explicat, que el dilluns o dimarts pròxim es coneixerà el conjunt de l’acord, més de mil folis a partir dels quals ja es podran analitzar directament les derivades que pot tindre en tots els sectors econòmics. En una primera ullada, ha assenyalat, “els sectors industrials relacionats amb el tèxtil, la ceràmica i el calçat van a tindre una baixada d’aranzels substantiva i, per tant, van a millorar la seua competitivitat”, però està “el problema dels cítrics”.\nEl president ha explicat que treballarà per a “protegir el conjunt de l’economia valenciana” i cal fer-ho “des del rigor i la situació general que açò representa”. En tot cas, ha indicat que, en el millor dels casos, el tractat amb Mercosur s’aprovarà dins d’un any, amb el que “tenim temps”.\nPuig ha traslladat a la comissària Malsmtröm la seua preocupació pel que està ocorrent en el port de Rotterdam, ja que “no hi ha suficient vigilància en aquests moments en les duana” que no permet garantir la reciprocitat dels acords comercials en termes fitosanitaris i, per tant, de seguretat alimentària.\n“El que està en el tractat de Mercosur i en altres tractats és que el ciutadà europeu ha de tindre les mateixes garanties fitosanitàries i de seguretat alimentària, però això cal constatar-ho i para això es necessita més inspecció i més seguretat perquè ningú faça trampes”, ha subratllat.\nPreguntat sobre si ha reclamat mecanismes de compensació una vegada es done llum verda al tractat amb Mercosur, ha indicat que han parlat de “possibilitats que es poden articular” però ha insistit que cal veure abans “l’impacte real sobre la base dels xicotets detalls”.\n“Més enllà de la mirada de Mercosur, el problema del sector dels cítrics és que està veient-se d’alguna manera assetjat per diferents qüestions i, evidentment, açò és la gota que pot satisfer el got”, ha apuntat, per a agregar que el necessari és “un plantejament general de defensa de l’agricultura mediterrània”.\nPer açò, la conferència que proposa se celebraria a Brussel·les instada per la pròpia Comissió i podria articular-se en ella “una aliança entre els països amb problemes comuns”.\n“NO ESTEM PER UN PLANTEJAMENT DE VETO”\nDavant la pregunta de si demanarà al Govern el veto des d’Espanya a aquest tractat en cas que es confirmen les preocupacions, Puig ha respost: “No estem en aquests moments per un plantejament de veto a res perquè som conscients de la nostra dimensió; hem d’aprofitar perquè aquelles parts positives que existeixen en el tractat es puguen desenvolupar i que, al mateix temps, els inconvenients que puguen produir-se en el camp agroalimentari se superen”.\n“Cal tindre una mirada molt més àmplia d’aquest tractat, el problema dels cítrics valencians no està solament orientat al que és Mercosur, té altres problemàtiques i hem d’abordar-ho en la seua integritat, hem d’aconseguir fer campanyes molt més proactives a favor dels cítrics, en consum intern i extern”, ha dit.\nSobre si la comissària s’ha compromès a alguna cosa, Puig ha indicat que s’ha compromès a estar “absolutament dialogant” quan es conega el conjunt de l’acord. Aleshores, ha dit, “hi haurà una presa de posició per part de diferents sectors” i tindran reunions amb ella per a tractar “tot el que es puga avançar per a finalment arribar a un acord”.


Sentència absolutòria per al Pol i els 7 de la Seu d’Urgell - Alerta Solidària\nSentència absolutòria per al Pol i els 7 de la Seu d’Urgell\nA principis de mes rebíem la sentència que absolia en Pol i que, avui dia, sense recurs presentat per la fiscalia, esdevé ferma i definitiva.\nEl jutge Ignacio Echevarría Albacar, titular del Jutjat Penal núm. 2, considera que de les declaracions dels dos agents actuants, en la repressió d’un tall de carretera independentista, no es pot deduir la identificació d’en Pol, com autor d’un cop de puny i d’una estrebada contra ells dos. Proclama, conseqüentment, l’absolució d’en Pol.\n21F, Vaga General independentista\nLa mobilització que dona origen a aquesta causa és la de la convocatòria de Vaga General, del 21 de febrer de 2019, en suport als presos polítics i contra la repressió. Jornada que tingué un ampli seguiment arreu del país i que comportà també accions a la comarca de l’Alt Urgell. Els fets duts a judici se situen en concret al tall de la carretera N260, que es dugué durant el matí. Cap a les 11h30, dotacions dels Mossos d’Esquadra van procedir a desallotjar unes 60 persones que eren assegudes en mig de la via, tallant el trànsit. Diversos testimonis, en seu judicial, han contradit la versió policial que parla d’un individu que hauria agredit puntualment dos agents. És més, un vídeo aportat per la defensa ha estat clau per acabar de convèncer el jutge que, com ell afirma, sense posar en dubte la narració policial, considera que erren de persona perquè, com mostren les imatges, en desallotjar en Pol aquest no fa res del que els Mossos li imputaven. Res de res!\nNova imputació falsa, i fins a 7 i moltes més!\nEn Pol és un dels set independentistes urgellencs que van ser inclosos, inicalment, en la llista que van elaborar els Mossos per ser lliurada a la judicatura espanyola per abocar-los a la repressió judicial. Malgrat que en el judici els mossos només van parlar per acusar en Pol d’un cop de puny i d’una estrebada, obliden com van fabular, des del principi, una acusació força més complexa: fins a set presumptes independentistes delinqüents, a parer seu, haurien comès diversos delictes: desordres públics, resistència a l’autoritat, desobediència a l’autoritat i encara, atemptat contra l’autoritat. Aquells set encausats van ser coneguts, i així van rebre la solidaritat de nombroses persones arreu de la comarca, com «els 7 de la Seu».\nLa feblesa de les versions policials, la inexistència de proves incriminatòries, i la ràpida i incisiva actuació de l’advocada de la defensa, va provocar el sobreseïment de la causa per a sis dels set i, ara, per fi, l’absolució d’en Pol.\nAquest cas, però no és nou i correspon a una estratègia que ve de lluny. És la d’emprar bases de dades amb contingut polític, i per tant il·legal, sobre militants i el seu activisme, per a poder-los implicar, a voluntat dels policies, com a responsables de qualsevol acte que causi desperfectes o lesions. És l’enèssima vegada que els Mossos, comptant amb la carta blanca no escrita que se’ls dona per la pràctica d’abusar i no patir mai cap represàlia, ataquen de nou al teixit col·lectiu organitzat d’un poble, barri o ciutat. Tanmateix, amb l’aportació dels testimonis i de les imatges, podem cloure aquest capítol repressiu amb satisfacció.\nVisca la lluita que no afluixa! Que visquin els qui no s’arronsen!!!\nLa Seu d’Urgell, Països Catalans,


El Suprem insisteix en què Puigdemont serà detingut si trepitja Espanya - Diari de Girona\nEl Suprem insisteix en què Puigdemont serà detingut si trepitja Espanya\nEl tribunal no preveu modificar la situació de l’expresident de la Generalitat després de la sentència emesa per la justícia europea\nCarles Puigdemont en una fotografia d’arxiu. | ACN\nEl Tribunal Suprem no té previst donar una resposta immediata a l’escrit de la defensa de l’expresident de la Generalitat Carles Puigdemont en què l’instava a pronunciar-se sobre la suspensió del procediment en contra que semblava deduir-se de la interlocutòria del vicepresident del Tribunal General de la Unió Europea (TGUE) que rebutjava tornar-li la immunitat de manera cautelar. La falta d’urgència s’explica pel fet que la seva situació de rebel·lia respecte la justícia espanyola no ha canviat en absolut, per la qual cosa si ve a Espanya serà detingut, com passava abans de l’última resolució europea.\nFonts de l’alt tribunal assenyalen que per donar una resposta a l’escrit presentat per l’advocat de Puigdemont, Gonzalo Boye, s’enviarà a traduir la resolució del TGUE per tenir un coneixement exhaustiu dels termes. Aquesta interlocutòria rebutjava la pretensió de la defensa en la decisió, però en els seus arguments jurídics declarava suspeses les euroordres cursades per a la detenció de l’expresident a la resta d’Europa i donava a entendre que també el procediment seguit en contra a Espanya. Assenyalava que el TS coneixia això, perquè així ho havia comunicat l’Advocacia de l’Estat, malgrat que l’alt tribunal sempre ha defensat que la qüestió prejudicial elevada a Europa després de la negativa belga a lliurar Lluís Puig només es refereix a aquesta negativa i no paralitzaria la reclamació general.\nPer aclarir qualsevol dubte des de l’alt tribunal s’afirma que el procediment seguit pel jutge Pablo Llarena contra els pròfugs del procés segueix endavant, encara que es mantingui en estat latent fins que estiguin a disposició de la justícia espanyola, moment en què serà reobert. Això significa que si l’expresident català ve a Espanya, serà detingut exactament igual que passava fins ara.\nParal·lelament, la defensa de Puigdemont ha passat a l’ofensiva i ha recusat el jutge Llarena per pèrdua d’imparcialitat pel premi que va rebre el 16 de novembre passat de la Fundació Villacisneros, que es declara defensora de «la unitat d’Espanya i de l’orgull de ser espanyol». Per considerar acreditada la contaminació, aporta uns tuits que el 2017 va publicar el col·lectiu en què demanaven presó per a l’expresident.\nExposició La mort, digna i il·lustrada\nMaternitats o no amb mirada feminista. Teatre monòleg No vull ser mare\nPresentació del llibre Mirades de Montserrat Margenat\nExposició L'aventura de col·leccionar: Joan J. Puig, una immersió a l'Art Contemporani


El LED VERMELL: No ens feu triar.\nNo ens feu triar.\nEstava amoïnat, molt poc certament, per veure què podria escriure sobre la manifestació del 10J que no hagi escrit tothom a hores d’ara. Podria dir que amics, coneguts i familiars que mai no ho hauria dit hi eren, amb la mateixa barreja d’indignació i il•lusió que tothom, encara que cadascú amb la seva pròpia proporció d’ingredients. Podria afegir que no em sé imaginar un milió de persones i que no en tinc ni idea de quants podíem ser. Podria explicar anècdotes personals com la d’ALT renyant-me perquè els de Reagrupament estàvem més endavant de la capçalera oficial; o de com algunes enganxines de “Som una nació. Nosaltres decidim” varen acabar, vés a saber com, enganxades als cotxes oficials que provaven d’obrir pas pel Passeig de Gràcia; o com davant del camió de TV3 un energumen que duia la mateixa que jo escridassava a la Mònica Terribas mentre jo l’aplaudia veient-la moure els malucs als crits de “Amb-Catalunya-no-s’hi juga”. Podria explicar com es va decidir que si ells no es movien, a 2/4 ens mouríem nosaltres cap a la Plaça Tetuan i com, aviat varen ser milers els que s’hi varen afegir; o la il•lusió de sentir gent que deia “si, la concentració és allà dalt però jo em quedo amb els de Reagrupament!”. Podria continuar després com ja a la tornada, escoltant la ràdio, semblava clar que aquell magnífic gest de catarsi col•lectiva quedaria, si no passava un miracle, en no res. Que els catalans faríem com els ciutadans de Grasse que quan assisteixen a l’execució de Grenouille, ofuscats per la flaire del millor perfum del món, es lliuren a una bacanal i, quan es desperten l’endemà, fugen avergonyits als seus quefers diaris provant d’oblidar el dia abans.\nExagero. L’endemà ens ventàvem d’haver-hi estat. I prou.\nDeixeu-me ser parcial. El 10J al matí, en Jaume Fernández, candidat de Reagrupament per Lleida ens deia “No us faré passar vergonya”. Doncs bé, el 12J els líders polítics catalans ja ens en començaven a fer passar. La diferència és que aquest cop se n’han adonat una mica. Centenars de milers d’ulls plens d’esperança els han provocat una ombra de dubte. Han vacil•lat un instant però ràpidament han tornat a la càrrega i s’han continuat esbatussant com pinxos de barriada.\nDins d’aquest desori, d’aquesta profunda desorientació, és com entenc la gran rebuda que l’anunci de la Crida a la Solidaritat Catalana ha tingut entre els independentistes catalans. Un brindis al sol de López Tena i Bertran que, ajudats de la bella replicant, sabent que tenia poques possibilitats de prosperar, ha embolicat en Laporta en un compromís on ells es mullen a mitges. Una resposta político-testosterònica al rebuig de la ILP i de la IP. Un “ui, ara” que els seus respectius partits han desestimat de forma immediata brandant gestos de por tant els uns com els altres: CiU, dient que no són independentistes i ERC demanant eleccions el més aviat possible per evitar que SC arribi a terme.\nEm sap greu ser escèptic però no me’ls crec. Tan de bo pogués. Tenen raó en una cosa: els milers de voluntaris que han participat en les consultes del 13S, 13D, 28F, 25A i 20J i que no estan alineats, ni alienats, segurament tenen ganes de continuar treballant per l’objectiu. Jo en conec una colla.\nI, malgrat el meu escepticisme, espero que no haguem de triar. Espero estar equivocat i que la proposta sigui honesta i prosperi i que a les properes eleccions al Parlament puguem votar una única candidatura independentista, unitària, transversal i amb l’objectiu de proclamar la independència de Catalunya de forma immediata i unilateral.\nNo vull haver de triar entre Reagrupament i Solidaritat Catalana a l’hora de votar, perquè tot i que no tindria cap dubte, penso que seria una llàstima.\nPublicat per Josep Ferrés a 22:57\nFans de Catalunya?


Funcionaris: treballadors immunes?\nA causa de la crisi econòmica molts han estat els debats entorn de les condicions que poden gaudir els més de 2 milions de persones que treballen en una administració pública a tot l'Estat. Veus crítiques han sol·licitat una revisió de les condicions laborals dels funcionaris, tot i que el col·lectiu ja ha demanat que no se'ls hi rebaixi el sou un 5%, com va ordenar el govern espanyol. Parlem de si ser funcionari és o no una feina ideal, immune als canvis econòmics i amb més privilegis que altres oficis amb el catedràtic d'economia de la UPF, Guillem López Casasnovas i amb Encarna Fernández, secretària general de la Federació de Serveis Públics de la UGT de Catalunya.\nEl TSJC ha avalat la retallada del 5% dels sous dels funcionaris. Creu que és justa\nCasasnovas (Economista): Justa no és la paraula. Es necessària quan les coses es fan tard i no es tenen capacitats (perquè no s'ha procurat la seva formació per a tenir-les) en gestió pública a la fi de saber fer mesures més articulades.\nFernández (UGT): La sentència del TSJC es refereix a un recurs plantejat sobre la retallada salarial aplicada a una part dels empleats públics de Catalunya. Aquests treballadors estan subjectes al VI Conveni Col•lectiu del personal laboral de la Generalitat de Catalunya i les seves retribucions estan pactades en el mateix. Per a nosaltres la decisió del Govern Central, secundada per altres administracions, és injusta; i, en aquest sentit, la UGT ha plantejat els recursos necessaris amb l'objectiu de salvaguardar la validesa dels acords i convenis signats a l'àmbit de les diferents administracions públiques. Aquests recursos, a hores d'ara, encara estan pendents de ser resolts.\nUn de cada set treballadors espanyols cobra la nòmina d'una administració pública. És preocupant que el funcionariat sigui la principal bossa d'ocupació d'un país?\nCasasnovas: Sí. És el sector privat el que crea riquesa sobre la base de la lliura disposició a pagar per les coses que donen valor als ciutadans. La funció pública ha de coadjuvar aquesta creació i ha de garantir una assignació socialment acceptable, però mai ser-ne ni pivotal ni condicionant.\nFernández: El volum de treballadors públics catalans és molt més baix que el de les altres comunitats de l'Estat. Així, mentre a Catalunya els treballadors públics són el 9,79% del total de la població assalariada, a Extremadura en són el 28% i, a Castella, més del 20%. La mitjana espanyola és del 14,41%. L'empresa ha de generar riquesa. L'Administració, justícia social. Ambdues finalitats són igualment necessàries. Quan l'economia està en crisi és quan la ciutadania necessita, més que mai, serveis públics.\nPIMEC demana un ERO de l'administració. Rosell diu que sobren 150.000 funcionaris. Cal una retallada de funcionaris?\nCasasnovas: Retallar no és la paraula. Cal racionalitzar: evitar duplicitats, millorar el que es fa i com es fa, reduir l'absentisme. A vegades això passarà per no cobrir baixes, altres per ajustar retribucions i altres per reconvertir o amortitzar llocs de treball. Si a això li diem un ERO, cap problema. Això dels 150 mil no crec que respongui a cap estudi seriós que valgui la pena rebatre.\nFernández: L'afirmació de què sobren treballadors a les administracions és absolutament gratuïta i sense fonament. Per a nosaltres són part d'una voluntat clara de condicionar l'opinió pública contra uns serveis públics que són fonamentals per mantenir l'estat de benestar pel qual hem treballat durant aquest anys de democràcia, i que alguns només veuen com a una via de negoci un cop han estat espoliades altres. Des de la UGT de Catalunya demanem a qui fa aquests plantejaments que concreti exactament què vol suprimir: metges, policies, mestres, etc? Entenem que potser el que vol és acabar amb els serveis universals i gratuïts com l'ensenyament o la sanitat, aconseguits després de diverses dècades de lluita social. O, potser, el que considera més oportú és retornar competències a Madrid.\nEstà a favor, com demanen alguns, que el sou dels funcionaris depengui més de la seva productivitat que del seu grau d'antiguitat?\nCasasnovas: Sí. Jo no li diria productivitat sinó correcta progressió de la seva carrera professional, que pot anar o no lligada a l'antiguitat, però no necessàriament, vista la desídia d'alguns que gaudeixen d'un treball de per vida\nFernández: En l'actualitat ja existeix una part del sou dels treballadors públics que es regeix per conceptes de productivitat; encara que també és cert que existeixen conceptes lligats a l'antiguitat, la formació i la capacitació.\nEls funcionaris també són víctimes d'aquesta crisi o els privilegiats de la crisi?\nCasasnovas: De moment ens va als funcionaris millor que a la resta de la població ocupada. A l'etapa anterior val a dir que ens anava pitjor. Dit això ser treballador públic no és obligatori.\nFernández: Les víctimes d'aquesta crisi és el conjunt de la societat del nostre país; certament hi ha persones més perjudicades, i d'altres no tant. Tot i això, ningú pensar que d'aquesta crisi en surtin privilegiats, a no ser que es tracti dels especuladors que han ocasionat aquesta crisi i que, tot i així, volen treure més avantatges i culpabilitzar-ne els altres.\nEls governs són massa benvolents amb els funcionaris? Semba que ningú s'atreveix a fer grans reformes.\nCasasnovas: No és benevolència sinó una mescla de impotència i sentit d'interinitat. Polítics que s'hi juguin la pell amb la reforma de la manera en què es gestionen els recursos humans a l'administració pública en conec pocs. A mi quan em va tocar fer política universitària des del vicerectorat d'economia vaig fer algunes coses que no em feren popular a la cursa de rector però que encara es valoren i el temps ha validat. El que dit, ho dic amb experiència pròpia.\nFernández: Què vol dir ser benvolent amb els funcionaris? Nosaltres entenem que els governs serveixen per governar i els empleats públics per executar les polítiques marcades pel governs. En tot cas, hom pot pensar que la benevolència la tenen els governs amb determinades entitats financeres que no han mesurats de forma correcta les seves operacions, els han rescatat amb els diners de tot els ciutadans i ciutadanes, i ara els seus deutes han estat socialitzats. Això si és ser benvolent.\nEs diu que el funcionariat és un cos "gandul" o "sobredimensionat", són justificades aquestes crítiques. Per què?\nCasasnovas: Hi ha de tot. Però tal com està estructurada avui la nostra administració pública es pot elevar a categoria universal qualsevol casuística.\nFernández: És inacceptable que s'intenti estigmatitzar ningú. Per sort aquest país va abandonar fa temps aquest insà costum de subsumir en tòpics folklòrics molts dels aspectes de la nostra vida quotidiana. Per a nosaltres, el país no es pot permetre el luxe de perdre el temps en difamacions interessades i cal que tothom es posi a treballar per remuntar la situació de crisi en la que ens han ficat; i en aquest sentit els empleats públics seguirem aportant la nostra feina.


Apologia de la curiositat: El privilegi d’esmorzar davant la corba perfecta de la badia de Roses\nL’Almadraba Park Hotel de Roses, de la mateixa família i la mateixa estatura que el Motel Empordà de Figueres, suma una quantitat d’atractius als quals he dedicat un llibre, però confesso la secreta predilecció pels seus esmorzars davant del mar. De vegades val la pena matinar i llevar-se a les set del matí, l’hora que aquí es produeix un espectacle únic. Salpen del port catorze embarcacions de pesca alhora i desfilen sota els balcons de primera línia de mar com una comitiva principesca, a la perfecta corba de la badia acabada de despertar pel sol naixent. Si la mar és plana o suaument arrissada, dibuixen a l’aigua uns deixants uniformes que semblen cal.ligrafiar-la. La subsistència de la pesca de proximitat és un dels privilegis mediterranis que no sempre valorem prou i que a les taules de l’Almadraba Park Hotel es desplega amb un luxe primigeni. El segon motiu per saltar del llit és l’esmorzar edènic a la terrassa panoràmica del menjador. L’esmorzar representa l’instant infantil del dia, vital, lleuger i angèlic, el balbuceig de la lucidesa solar al moment de descloure’s amb la mateixa voluptuositat que la meva gana.\nLa condició d’esmorzar de bufet a l’Almadraba Park Hotel no ha d’induir a engany, la cuina de la casa és molt generosa tothora. Un dels cuiners es col.loca al costat del bufet per preparar al moment la mena d’ous que li demanin. Si aquell dia ho fa el veterà Rafael Roig, hi posa un visible segell d’artesà experimentat (va entrar a la casa als disset anys i està a punt de jubilar-se).\nAl desplegament del bufet hi destaca la presència de les plates d’anxoves confitades de la casa. El propietari i cuiner Jaume Subirós diu: “El dia que vaig veure un client alemany que, entre totes les possibilitats disponibles de l’esmorzar, triava unes llesquetes de pa amb tomàquet, hi col.locava delicadament el damunt uns filets d’anxova confitada de Roses i en gaudia de manera visible, em vaig dir que alguna cosa havíem fet bé”.


Política de Privadesa – Gremi de la Fusta\nEn compliment del Reglament (UE) 2016/ 679 del Parlament Europeu i del Consell, de 27 d'abril de 2016 (d'ara endavant RGPD), de la Llei Orgànica 3/2018, de 5 de desembre, de Protecció de Dades Personals i garantia dels drets digitals (d'ara endavant LOPDGDD) i qualsevol altra normativa de protecció de dades aplicable, l'informem que les dades personals comunicades a Cecot, seran incorporades a una Base de Dades comuna d'informació titularitat de les fundacions, gremis i associacions de la Cecot (d'ara endavant Grup Cecot) detallades a continuació:\nFUNDACIÓ CECOT FORMACIÓ degudament inscrita en el registre de Fundacions de la Direcció General de Dret i d'Entitats Jurídiques del Departament de Justícia de la Generalitat de Catalunya amb el número 1060, amb CIF G61097952 i domicili en C/ Sant Pau, 6, 08221 Terrassa BARCELONA, amb telèfon 937 36 05 50 i correu electrònic: info.formacio@cecot.org.\nFUNDACIÓ CECOT INNOVACIÓ degudament inscrita en el registre de Fundacions de la Direcció General de Dret i d'Entitats Jurídiques del Departament de Justícia de la Generalitat de Catalunya amb el número 1061, amb CIF G61097994 i domicili en C/ Sant Pau, 6, 08221 Terrassa BARCELONA, amb telèfon 937 36 60 05 i correu electrònic: info@fci.cat.\nFUNDACIÓ CECOT PERSONA I TREBALL degudament inscrita en el registre de Fundacions de la Direcció General de Dret i d'Entitats Jurídiques del Departament de Justícia de la Generalitat de Catalunya amb el número 2658, amb CIF G65367831 i domicili en C/ Sant Pau, 6, 08221 Terrassa BARCELONA, amb telèfon 937 36 60 15 i correu electrònic: serveisrh@cecot.org.\nFUNDACIÓ INSTITUT INDUSTRIAL I COMERCIAL amb CIF G62535257 I domicili en C/ Sant Pau, 6, 08221 Terrassa BARCELONA, amb telèfon 937 36 11 00 i correu electrònic: info@cecot.org.\nFEDERACIÓ DE LA FUSTA I EL MOBLE DE LA PROVÍNCIA DE BARCELONA amb CIF G67153932 i domicili en C/ Sant Pau, 6, 08221 Terrassa BARCELONA, amb telèfon 937 36 11 00 i correu electrònic: info@cecot.org.\nORGANITZACIÓ D'AUTÒNOMS AUTCAT amb CIF G63635072 i domicili en C/ Sant Pau, 6, 08221 Terrassa BARCELONA, amb telèfon 937 36 11 00 i correu electrònic: info@cecot.org.\nCOL·LECTIU GREMI D'ARTS GRÀFIQUES DE TERRASSA I COMARCA amb CIF G58195686 i domicili en C/ Sant Pau, 6, 08221 Terrassa BARCELONA, amb telèfon 937 36 11 00 i correu electrònic: info@cecot.org.\nCOL·LECTIU PROFESSIONALS AUTÒNOMS amb CIF G58195686 i domicili en C/ Sant Pau, 6, 08221 Terrassa BARCELONA, amb telèfon 937 36 11 00 i correu electrònic: info@cecot.org.\nTerminis de conservació: Les seves dades seran conservades fins que ens en sol·liciti la supressió; i una vegada suprimides o finalitzada la relació es mantindran bloquejades a disposició de l'administració pública, jutges i tribunals per a la defensa de possibles accions de responsabilitat que poguessin derivar-se del tractament de dades pel termini de prescripció legal que existeixi per aquestes accions.\nFORMULARI PROMOCIONAL: la remissió d'informació, novetats, avisos, recordatoris i promocions que poguessin ser del seu interès, relacionades amb les activitats de Grup Cecot.\nFinalitat: gestió de la candidatura de l'Interessat als processos de selecció publicats o a altres llocs vacants concordes al seu perfil professional que puguin sorgir a futur dins de les activitats de Grup Cecot. Terminis de conservació: Les seves dades seran conservades fins que se li adjudiqui un lloc de treball o ens en sol·liciti la supressió; i una vegada suprimides o finalitzada la relació es mantindran bloquejades a disposició de l'administració pública, jutges i tribunals per a la defensa de possibles accions de responsabilitat que poguessin derivar-se del tractament de dades pel termini de prescripció legal que existeixi per aquestes accions.\nDestinataris: les dades facilitades i derivats del procés de selecció podran ser cedits a: Terceres empreses identificades per l'interessat per a la sol·licitud de referències que poguessin ser necessàries per a la selecció del candidat.\nSERVEIS: Dades facilitades per a la prestació dels serveis de Grup Cecot. Els serveis s'identificaran al moment de la recollida de la dada i registre d'aquest. Dades recaptades: Nom i Cognoms, NIF, adreça de contacte, domicili, correu electrònic, telèfon de contacte, i altres dades necessàries segons el registre sol·licitat, i que serà exclusivament necessaris per al registre en els serveis de Cecot i de qualsevol de les empreses del Grup Cecot. En els supòsits en què per a la prestació del servei hagi de comunicar-nos dades de salut, li sol·licitarem el seu consentiment per al seu tractament per a les finalitats indicades.\nFinalitat: el registre dels interessats per a la prestació de serveis a Grup Cecot, i establir i mantenir relacions comercials. Legitimació: la relació jurídica o contractual existent necessària per a la prestació del servei i l'interès legítim per al desenvolupament de relacions comercials.\nTerminis de conservació: Les seves dades seran conservades fins que ens en sol·liciti la supressió; i una vegada suprimides o finalitzada la relació es mantindran bloquejades a disposició de l'administració pública, jutges i tribunals per a la defensa de possibles accions de responsabilitat que poguessin derivar-se del tractament de dades pel termini de prescripció legal que existeixi per aquestes accions. Destinataris: les dades facilitades i derivats del procés de registre en els diferents serveis de la Cecot i empreses del Grup Cecot podran ser cedits a:\nTerceres empreses identificades per l'interessat necessàries per a la prestació del servei, com per exemple servei de selecció. Terceres empreses i entitats interessades en el perfil de l'interessat durant el servei de selecció, inclusivament proves i avaluació d'aptituds laborals. Terceres empreses i entitats que necessàriament deuen intervenir en la prestació del servei, com per exemple serveis reempresa o emprenedoria i serveis de formació. Terceres empreses i entitats que participen en la prestació del servei facilitant la subvenció d'aquests, com per exemple els serveis de formació o serveis d'innovació.\nALTA I SEGUIMENT DE COMPTES CORPORATIUS DE XARXES SOCIALS:\nles dades personals que faciliti o habiliti a les xarxes socials en convertir-se en seguidor/a d'aquestes. Els comptes corporatius de les xarxes socials de Grup Cecot són els següents:\nNom i Cognoms, NIF, adreça de contacte, domicili, correu electrònic, telèfon de contacte, i altres dades facilitades per la corresponent xarxa social.\nFinalitat: seguiment xarxa social, i manteniment i desenvolupament de relacions comercials. Legitimació: prestació del consentiment de l'Interessat a Cecot i a qualsevol de les empreses del Grup Cecot, i conforme a l'interès legítim per al desenvolupament de relacions comercials.\nCLIENTS/PROVEÏDORS: Dades personals professionals facilitats per Clients/Proveïdors per a la prestació de serveis i gestió de la relació jurídica o contractual. Dades recaptades: Nom i Cognoms, NIF, adreça professional de contacte, correu electrònic, telèfon de contacte.\nLegitimació: la relació jurídica o contractual existent necessària per la prestació del servei. Terminis de conservació: Les seves dades seran conservades fins que ens en sol·liciti la supressió; i una vegada suprimides o finalitzada la relació es mantindran bloquejades a disposició de l'administració pública, jutges i tribunals per a la defensa de possibles accions de responsabilitat que poguessin derivar-se del tractament de dades pel termini de prescripció legal que existeixi per aquestes accions.\nCONTROL D'ACCÉS I SEGURETAT: Dades recaptades per càmeres de Videovigilància o facilitats per al control d'accés als edificis: Dades recaptades: Nom i Cognoms, NIF, i imatges.\nL'interessat coneix i expressament accepta que l'acceptació d'alguna de les finalitats anteriorment indicades suposa la incorporació de les seves dades en la base de dades comuna de les organitzacions de Grup Cecot, i la cessió de les seves dades de caràcter personal a les fundacions, gremis i associacions que, a cada moment, s'informi a la web www.cecot.org, podent ser utilitzades per totes elles amb les finalitats anteriorment indicades. Aquesta cessió es produeix amb les mateixes finalitats de tractament, iguals categories de dades, mateix termini de conservació, i similar exercici de drets. Podrà a qualsevol moment oposar-se a aquesta cessió per correu postal a l'adreça C/ Sant Pau, 6, 08221 Terrassa BARCELONA o via correu electrònic a l'adreça rgpd@cecot.org.\nL'interessat té reconeguts els seus drets a accés, rectificació, supressió, limitació, oposició i portabilitat de les seves dades responsabilitat de Cecot. Mentre existeixi la finalitat de tractament o suprimeixi expressament les seves dades personals dels nostres fitxers, seguirem tractant les seves dades, ja que són necessaris per al tractament i continua interessat a formar part d'aquests. A qualsevol moment l'Interessat podrà exercir els seus drets mitjançant la remissió d'una comunicació postal a Cecot al domicili més amunt indicat o via correu electrònic a l'adreça rgpd@cecot.org, indicant expressament el dret que desitja exercitar.\nIgualment, l'Interessat té reconeguts els seus drets a accés, rectificació, supressió, limitació, oposició i portabilitat de les seves dades responsabilitat de les fundacions, gremis i associacions de Grup Cecot. A qualsevol moment l'Interessat podrà exercir els seus drets mitjançant la remissió d'una comunicació postal a Cecot al domicili més amunt indicat o via correu electrònic a l'adreça rgpd@cecot.org, indicant expressament el dret que desitja exercitar.\nL'interessat està emparat pel dret a retirar el seu consentiment per al tractament per Grup Cecot. Així mateix, l'assisteix el dret a dirigir les seves reclamacions derivades del tractament de les seves dades de caràcter personal davant l'Agència Espanyola de Protecció de Dades (www.agpd.es).\nLes dades que se sol·licitin en els diferents formularis de la Pàgina Web són els estrictament necessaris per atendre a la seva sol·licitud, els quals l'Interessat comunica voluntàriament. La negativa a proporcionar les dades qualificades d'obligatoris suposarà la no prestació o la impossibilitat d'accedir al servei pels quals eren sol·licitats. Amb la finalitat de mantenir les seves dades personals actualitzades, ha d'informar-nos de qualsevol canvi que es produeixi respecte ells, en cas contrari, no responem de la seva veracitat. Igualment, en aquells supòsits en els quals es faciliti dades de tercers, l'Interessat es compromet a informar-los del contingut de la present política de privadesa.\nL'interessat es compromet a comunicar com més aviat millor a facilitar a Grup Cecot qualsevol modificació i rectificació de les seves dades de caràcter personal a l'efecte que la informació continguda en els Registres d'Activitat de Grup Cecot estiguin a tot moment actualitzat.\nFinalment indicar-li que les dades facilitades a Cecot i les fundacions, gremis i associacions del Grup Cecot podran ser utilitzades per a l'establiment o manteniment de relacions comercials per qualsevol via, inclosa la via electrònica, per informar-lo sobre productes i serveis oferts per aquestes últimes, podent en qualsevol moment oposar-se a aquest tractament amb finalitat comercial mitjançant la remissió d'una comunicació postal a l'adreça C/Sant Pau, 6, 08221 Terrassa (Barcelona), o via correu electrònic a l'adreça oposicio@cecot.org.